Selvik Jacket / DROPS 196-19 - Gratis strikkeopskrifter fra DROPS Design\nStrikket jakke i DROPS Karisma eller DROPS Merino Extra Fine. Arbejdet er strikket ovenfra og ned med rundt bærestykke og nordisk mønster. Størrelse S - XXXL\nDROPS Design: Model u-859\nDROPS STRØMPEPINDE OG RUNDPINDE NR 4 – længde på 40 cm og 80 cm til selve tøjet i glatstrik og nordisk mønster.\nDROPS STRØMPEPINDE OG RUNDPINDE NR 3 – længde på 80 cm til rib.\nDROPS METALKNAP, Loop (sølv) NR 529: 8 stk i alle størrelser.\nFor at undgå at strikkefastheden bliver for stram når der strikkes mønster er det vigtigt at trådene ikke strammes på bagsiden af arbejdet. Gå evt en pindestørrelse op når der strikkes mønster.\nDet er vigtigt at strikkefastheden også overholdes i højden, ellers vil bærestykket blive for kort og ærmegabet for småt!\nAlle udtagninger/indtagninger gøres fra retsiden!\nFor at beregne hvordan der skal tages ud/ind jævnt fordelt, regner man det totale maskeantal på pinden (f.eks 104 masker), minus kantmaskerne (f.eks 2 masker) og deler de resterende masker med antal ud-/indtagninger som skal gøres (f.eks 27) = 3,8.\nI dette eksempel tages der ud ved at slå om efter ca hver 4.maske. På næste pind (vrangen) strikkes omslagen drejet vrang så der ikke bliver hul.\nSe diagram A.1 til A.4. Vælg rigtig diagram for din størrelse. Hele mønsteret strikkes i glatstrik.\nLuk af til knaphul fra retsiden på højre forkant. Nederste knaphul skal sidde ca 2 cm fra nederste kant og øverste knaphul ca 7-8-8-8-9-9 cm fra knaphullet på halskanten. Sørg for at der lukkes af i vrang-partierne (set fra retsiden).\n1 knaphul = strik 2 vrang sammen, slå om. På næste pind (vrangen) strikkes omslaget ret så der bliver hul.\nHalskant, bærestykke, ryg og forstykke strikkes frem og tilbage på rundpind fra midt foran, ovenfra og ned. Når halskanten er strikket færdig lukkes kantmaskerne af og der strikkes videre med 1 kantmaske i hver side. Ærmerne strikkes rundt på strømpepinde/lille rundpind ovenfra og ned, skift til strømpepinde efterhånden som der tages ind. Til sidst strikkes der masker op langs midt foran til forkant.\nSlå 116-120-124-132-136-144 masker op (inklusiv 6 kantmasker i hver side mod midt foran) på rundpind 3 med rose. Strik 1 pind vrang (= vrangen). Næste pind strikkes således fra retsiden: 1 kantmaske RETSTRIK – se forklaring over, * 2 ret, 2 vrang *, strik fra *-* til der er 3 masker tilbage på pinden, strik 2 ret og afslut med 1 kantmaske retstrik. Fortsæt ribben således. Når halskanten måler ca 1½ cm lukkes der af til 1 knaphul i slutningen af pinden fra retsiden således: Strik til der er 5 masker tilbage på pinden, strik 2 vrang sammen, slå om, strik 2 ret og afslut med 1 kantmaske retstrik. På næste pind (vrangen) strikkes omslaget ret så der bliver hul. Fortsæt ribben til halskanten måler ca 3 cm. Skift til rundpind 4. Næste pind strikkes således fra retsiden: Luk de første 6 masker af (= forkant), strik ret pinden ud, vend arbejdet, luk de første 6 masker af (= forkant) og strik vrang, pinden ud = 104-108-112-120-124-132 masker på pinden inklusiv 1 kantmaske i hver side. Strik bærestykket som forklaret under.\nLæs STRIKKETIPS-1 og STRIKKETIPS-2! Første pind strikkes således fra retsiden: Strik 1 kantmaske retstrik, strik A.1A til der er 2 masker tilbage på pinden og tag samtidig 27-31-35-35-39-47 masker ud jævnt fordelt over disse masker – læs UD-/INDTAGNINGSTIPS, strik A.1B (= 1 maske) og afslut med 1 kantmaske retstrik = 131-139-147-155-163-179 masker på pinden.\nFortsæt A.1 med 1 kantmaske retstrik i hver side – der er nu plads til 32-34-36-38-40-44 rapporter med A.1A à 4 masker). HUSK PÅ STRIKKEFASTHEDEN!\nSAMTIDIG på hver række markeret med pil i A.1A tages der ud jævnt fordelt som forklaret under – husk UD-/INDTAGNINGSTIPS (der er allerede taget ud ved pil-1).\nPå rækken med pil-2 tages der 32-32-32-32-40-40 masker ud jævnt fordelt = 163-171-179-187-203-219 masker (der er nu plads til 20-21-22-23-25-27 rapporter med A.1A à 8 masker).\nPå rækken med pil-3 tages der 32-40-40-40-40-48 masker ud jævnt fordelt = 195-211-219-227-243-267 masker (der er nu plads til 24-26-27-28-30-33 rapporter med A.1A à 8 masker).\nPå rækken med pil-4 tages der 32-32-40-48-48-40 masker ud jævnt fordelt = 227-243-259-275-291-307 masker (der er nu plads til 14-15-16-17-18-19 rapporter med A.1A à 16 masker).\nPå rækken med pil-5 tages der 32-32-32-32-40-48 masker ud jævnt fordelt (der er nu plads til 32-34-36-38-41-44 rapporter med A.1A à 8 masker) = 259-275-291-307-331-355 masker.\nPå rækken med pil-6 tages der 32-32-32-24-32-32 masker ud jævnt fordelt (der er nu plads til 36-38-40-41-45-48 rapporter med A.1A à 8 masker) = 291-307-323-331-363-387 masker. Udtagningerne er nu færdige i størrelse S, M og L.\nPå rækken med pil-7 (gælder kun størrelse XL, XXL og XXXL) tages der 24-24-32 masker ud jævnt fordelt = 291-307-323-355-387-419 masker på pinden. Udtagningerne er nu færdige i størrelse XL, XXL og XXXL.\nStrik videre til sidste række i A.1 er tilbage. Arbejdet måler nu ca 22-24-26-28-30-31 cm fra opslåningskanten midt foran.\nNæste pind strikkes således fra vrangen: Strik 1 kantmaske retstrik, 40-44-46-50-56-64 masker vrang som sidste pind i diagrammet viser (= forstykke), sæt de næste 64-64-68-76-80-80 masker på 1 tråd til ærme, slå 8-8-12-12-16-16 nye masker op (= i siden under ærmet), strik 81-89-93-101-113-129 masker vrang som sidste pind i diagrammet viser (= bagstykke), sæt de næste 64-64-68-76-80-80 masker på 1 tråd til ærme, slå 8-8-12-12-16-16 nye masker op (= i siden under ærmet), strik 40-44-46-50-56-64 masker vrang som sidste pind i diagrammet viser og afslut med 1 kantmaske retstrik (= forstykke).\n= 179-195-211-227-259-291 masker. Første pind strikkes således fra retsiden:\nSTØRRELSE S, M, XL og XXL: Strik 1 kantmaske retstrik, strik A.2A til der er 3 masker tilbage på pinden (= 22-24-28-32 rapporter à 8 masker), strik A.2B (= 1 maske) og afslut med 1 kantmaske retstrik. Fortsæt mønsteret således. Når A.2 er strikket færdig strikkes næste pind således fra retsiden: 1 kantmaske retstrik, strik A.3A til der er 2 masker tilbage på pinden (= 11-12-14-16 rapporter à 16 masker), strik A.3B (= 1 maske) og afslut med 1 kantmaske retstrik. Fortsæt som forklaret under ALLE STØRRELSER.\nSTØRRELSE L og XXXL: Strik 1 kantmaske retstrik, strik A.3A til der er 2 masker tilbage på pinden (= 13-18 rapporter à 16 masker), strik A.3B (= 1 maske) og afslut med 1 kantmaske retstrik. Fortsæt som forklaret under ALLE STØRRELSER.\nFortsæt A.3 som forklaret over. A.3 gentages i højden så langt det går før ribben starter. SAMTIDIG på rækken markeret med pil i A.3A tages der 16 masker ud jævnt fordelt i alle størrelser = 195-211-227-243-275-307 masker (denne udtagning gøres kun første gang A.3 strikkes i højden).\nFortsæt mønsteret (der er nu plads til 1 rapport mere i bredden med A.3A).\nStrik til arbejdet måler ca 29-29-29-29-29-30 cm fra arbejdet blev delt – afslut pænt efter en hel mønsterbort.\nStrik 1 pind ret fra retsiden med rose hvor der tages 41-41-45-49-57-61 masker ud jævnt fordelt = 236-252-272-292-332-368 masker. Skift til rundpind 3 og strik rib således fra vrangen: 1 kantmaske retstrik, * 2 vrang, 2 ret *, strik fra *-* til der er 3 masker tilbage på pinden, strik 2 vrang og afslut med 1 kantmaske i retstrik. Fortsæt ribben således med retstrik over retstrik, ret over ret og vrang over vrang i 4 cm. Luk af med retstrik over retstrik, ret over ret og vrang over vrang, men sørg for at aflukningskanten ikke strammer (hvis aflukningskanten strammer kan der laves omslag efter hver 8.maske samtidig med at der lukkes af - omslagen lukkes af som almindelige masker). Jakken måler ca 58-60-62-64-66-68 cm fra skulderen og ned.\nSæt de 64-64-68-76-80-80 masker fra tråden i den ene side af arbejdet på lille rundpind 4 og strik i tillæg 1 maske i hver af de 8-8-12-12-16-16 masker som blev slået op under ærmet = 72-72-80-88-96-96 masker på pinden. Sæt 1 mærketråd midt i de 8-8-12-12-16-16 masker under ærmet, dvs sæt mærketråden i første maske efter midten, tæl 35-35-39-43-47-47 masker, sæt 1 mærketråd i næste maske (= midtermasken). Der er nu 35-35-39-43-47-47 masker tilbage på omgangen efter sidste mærketråd. Lad mærketrådene følge med videre i arbejdet. Mærketråden under ærmet skal bruges lidt senere når der skal tages ind og mærketråden midt ovenpå ærmet skal bruges til at tælle hvor mønsteret skal starte.\nStrik sidste række i A.1A så A.1 afsluttes på samme måde som på ryg- og forstykke.\nI størrelse S, M, XL, XXL strikkes nu A.2A rundt (= 9-9-11-12 rapporter à 8 masker), men tæl dig ud fra midten - midtermasken i A.2A skal stemme med masken med mærketråd i midt ovenpå ærmet. Når A.2 er strikket færdig strikkes A.3A på samme måde. I størrelse L og XXXL strikkes A.3A med det samme efter at sidste række i A.1A er strikket og der tælles ud fra midtermasken på samme måde som i de øvrige størrelser.\nA.3 gentages i højden til arbejdet måler ca 29-28-26-23-22-21 cm fra delingen – afslut pænt efter en hel mønsterbort. Videre strikkes A.4A rundt på samme måde.\nNår ærmet måler ca 39-38-36-34-33-32 cm fra delingen (kortere mål i de større størrelser pga længere bærestykke) strikkes der 1 omgang ret med rose hvor der tages 4 masker ud jævnt fordelt i alle størrelser = 48-52-52-56-60-60 masker. Skift til strømpepinde 3. Strik rib (= 2 ret / 2 vrang) rundt i 4 cm. Luk af med ret over ret og vrang over vrang, men sørg for at aflukningskanten ikke strammer (hvis aflukningskanten strammer kan der laves omslag efter hver 8.maske samtidig med at der lukkes af - omslagen lukkes af som almindelige masker). Ærmet måler ca 43-42-40-38-37-36 cm fra delingen og ned. Strik det andet ærme på samme måde.\nStrik masker op langs venstre forstykke på rundpind 3 med rose, dvs start lige under halskanten og strik op fra retsiden indenfor 1 kantmaske i retstrik således: Strik ca 120-124-128-136-140-144 masker op (dette modsvarer ca 25 masker pr 10 cm langs kanten – maskeantallet skal være delbart med 4).\nNæste pind strikkes således fra vrangen: 1 kantmaske retstrik, * 2 vrang, 2 ret *, strik fra *-* til der er 3 masker tilbage på pinden, strik 2 vrang og afslut med 1 kantmaske retstrik. Fortsæt ribben således i 2½-3 cm, luk af med ret over ret og vrang over vrang.\nStrik forkant på samme måde langs højre forstykke, men start nederst på forstykket og fortsæt op til halskanten. Når forkanten måler ca 1-1½ cm lukkes der af til 7 knaphuller jævnt fordelt- læs forklaring over. Derefter fortsættes forkanten til den måler det samme som venstre forkant. Luk af med ret over ret og vrang over vrang.\nSy forkanterne til halskanten øverst med sømmen ind mod vrangen.\nTak for at du vælger en opskrift fra DROPS Design. Vi arbejder hårdt for at udgive opskrifter som er korrekte og enkle at forstå. Alle opskrifter er oversat fra norsk og du kan altid se originalopskriften (DROPS 196-19) for mål og udregninger.\nKommentere opskrift DROPS 196-19


Bådforsikring i Brande – Bestil online i dag\nBådforsikring i Brande? Vi har dannet os et overblik over mulighederne.\nHvis du lefter efter bådforsikring i Region Midtjylland, så er du kommet til det rette sted. Der er en række muligheder i 7330 Brande, og generelt i Herning Kommune.\nStørstedelen af e-shops tilbyder i øjeblikket flere fragtmuligheder. Den mest populære er for nærværende udleveringssteder, fordi du så nemt kan hente de bestilte produkter lige præcis når det passer ind i din kalender. Muligheden er altså meget fremkommelig, og oftest ligeledes den mest prisbevidste leveringsløsning.\nDu burde tillige foretrække at vælge at få udbragt til dit hus eller til dit arbejde. Leveringsmetoden bliver jævnligt lidt mere bekostelig, men endvidere super ukompliceret. Den mindst kostelige leveringsmulighed af Bådforsikring i Brande kan ikke modsiges at være at hente produkterne selv, men den mulighed forudsætter at du bor i kort afstand af Bådforsikring i Brande online shoppens bopæl.\nLeveringstiden kan i nogle tilfælde være ret så bestemmende ifald vi står og skal bruge varerne fluks, og derfor er det faktisk centralt at du tjekker tidshorisonten for levering på den pågældende vare.\nStørstedelen af Bådforsikring i Brande internet forhandlere frembyder levering efter en enkelt hverdag på adskillige varenumre, som stiller krav om at handlen laves tidligere end et bestemt klokkeslæt, således at de garanteret kan nå at få Bådforsikring i Brande hen til fragtfirmaet inden lagerpersonalet har fri.\nVisse webshops yder gratis fragt, men oftest kun såfremt der shoppes for et bestemt beløb. Derudover bør du vælge den mest prisbevidste løsning til levering, som tit – uden hensyn til om du opholder sig nær Vejle, Ringsted eller Haslev – vil blive at få fragtmanden til at køre din pakke til et afhentningssted.\nDet er efterhånden ret så praktisk for almindelige dødelige at finde de bedste priser på Bådforsikring i Brande på tværs af firmaer på nettet, og til gengæld har mange online varehuse set sig nødsaget til at sænke prisniveauet på produkterne – til juniorer, og ligeså til herrer og damer – en hel del, og endda nogle gange sikre levering uden gebyr.\nDet kan dog alligevel vise sig lønsomt at se nærmere på nogle få internet outlets efter Bådforsikring i Brande tilbud før du shopper, således at man er sikret at opnå den mindst kostelige pris.\nDu skal lige meget hvad være obs på, at når en online shop reklamerer Bådforsikring i Brande til en salgspris som er uendeligt gunstig, så burde det i nogle tilfælde være et faresignal om en snydagtig webshop. Kortbestillinger er trods alt omfavnet af en retningslinje, der sikrer køberen imod uoprigtige online outlets.\nGenerelt foreslår vi kortbetalinger eller betalinger med mobilen. Som et alternativ kan du anvende et afdragstilbud som fx ViaBill, ifald du foretrækker at afbetale prisen over en periode.\nForinden folk bestiller Bådforsikring i Brande på en butik på nettet kan de når alt kommer til alt læse butikkens forretningsbetingelser, det er dog bare ikke videre spændende.\nEt nemt alternativ er at finde ud af hvorvidt internet virksomheden er medlem af e-mærke ordningen, som længe har været et fingerpeg om at online butikken anerkender de danske love, udover at den regelmæssigt tilses af sagkyndige som er indført i vilkårene. Desuden giver det dig anledning til assistance, når du udsættes for problemstillinger ved dit indkøb.\nUdover dette foreslår vi at man er vidende om de mest vitale reglementer der er gældende for ordren, til eksempel den returret på Bådforsikring i Brande hjemmesiden bruger. I den relation er det desuden afgørende, at man permanent gemmer sin købsbekræftelse, således man altid kan eftervise sin ordre, uafhængig om du søger produkter til en pige eller dreng.\nTrustpilot bringer dig ret så passelige muligheder for at verificere diverse øvrige brugeres tanker og derved er det klogt, at du verificerer online forretningens Bådforsikring i Brande omtaler inden du køber.\nFacebook frembyder lige så vel visse uafhængige genveje til at få kendskab til e-firmaets popularitet. Foruden det møder vi nogle internet virksomheder hvor folk kan udfærdige en omtale af købsoplevelsen, hvilket tilmed bør bruges til at få et indblik i kundetilfredsheden.\nVores website er reklamefinansieret. Vi arbejder sammen med flere shops på nettet da vi fremviser forretningernes produkter, og opnår provision om en bruger fra vores hjemmeside gennemfører en handel.\nOrientering om Bådforsikring i Brande og internet foretagender opdateres tit, men man kan ikke stille os ansvarlig for justeringer der muligvis er realiseret siden vi sidst opdaterede de viste informationer.


Politi undskylder drab på fodboldspiller – Ekstra Bladet\n29. dec. 2021 kl. 05:48\nPoliti undskylder drab på fodboldspiller\nDen tidligere Premier League-stjerne Dalian Atkinson blev slået ihjel med strømpistol, spark og slag af en betjent. Nu kommer politiet med en skriftlig undskyldning til Atkinsons pårørende\nDen engelske stjerne blev dræbt af en betjent i august 2016. Foto: Action Images/Ritzau Scanpix\nKnap seks måneder efter, at betjenten Benjamin Monk blev fængslet for manddrab på den tidligere Premier League-stjerne Dalian Atkinson, kommer politiet med en skriftlig undskyldning til den tidligere angribers familie.\nDet skriver flere medier, heriblandt BBC Sport.\nDen nye overkonstabel ved West Mercia Police, Pippa Mills, blev ansat i september - tre måneder efter retssagen mod politibetjenten Benjamin Monk blev afsluttet - og hun skriver således i brevet:\n- En politiuniform giver ikke betjente immunitet til at opføre sig ulovligt eller misbruge deres beføjelser, står der blandt andet i undskyldningen.\n- Ben Monks opførsel var i direkte modstrid med politivæsenets standarder og adfærd og underminerede forståeligt nok offentlighedens tillid.\nDrabet på Atkinson fandt sted i Telford i i Shropshire, hvor West Mercia Police er ansvarlige.\nFodboldstjernen døde i en alder af 48 år, efter den engelske betjent Monk havde dræbt ham med strømpistol, spark og slag i august 2016.\nIfølge vidneudsagn blev ordensmagten tilkaldt, da Atkinson truede sin far. Monk forsøgte at pacificere den tidligere fodboldspiller med en elektrochokpistol, og strømmen resulterede i, at Atkinson fik hjertestop i ambulancen på vej til hospitalet.\nBenjamin Monk var den første betjent i 30 år, der blev dømt for manddrab i West Mercia Police.


Landsbyklub trodser statistikken: Spillerne strømmer til\nLandsbyklub trodser statistikken:\nSpillerne strømmer til\n04. april 2022 Af Ina Tofterup, DBU Jylland Kommunikation\nKanotur, fællesspisning og bowlingaftener er limen i Jernved IF, som løbende får flere medlemmer efter mund-til-øre-princippet. Og så er de gode til at byde velkommen i den lille klub.\nIndbyggertallet i den lille landsby, Jernved, sydøst for Esbjerg er 325. Den lokale fodboldklub har 70 spillere i seniorafdelingen. Passer de tal heller ikke rigtigt i dit hoved?\nDen er god nok, for det vrimler med seniorspillere i Jernved IF. Den lille klub kan mønstre to herrehold i Serie 4 og Serie 5, mens kvinderne boltrer sig på to 7-mandshold i den regionale turnering. Men hvad er det egentlig, der får så mange spillere til at spille fodbold i Jernved, som hverken har skole, børnehave eller dagligvarebutik?\nDet korte svar er fællesskabet.\nGode faciliteter er rammen om det gode klubliv\nAllerede ved byskiltet til Jernved bydes man velkommen med budskabet ”Landsbyen, hvor vi står sammen”. Og det udsagn lader landsbyens fodboldklub til at tage til sig.\nEn gruppe ildsjæle står bag byggeriet af det flotte aktivitetshus, der ligger i centrum med både festlokaler og aktivitetsrum omgivet af fodboldbaner.\n- Vi er meget stolte af de fine faciliteter, vi kan tilbyde med kampbane, træningsbaner og gode omklædningsforhold, forklarer Carsten Lund, næstformand og herretræner i Jernved IF.\nForuden aktivitetsområderne er også cafeteriet og den store terrasse med udsyn over banerne et vigtigt aktiv i klubmiljøet. På kampdage bliver grillen tændt, og der er altid solid opbakning fra både tilskuere og spillerne fra de andre hold, selvom de ikke selv skal spille.\nCarsten Lund er klubbens næstformand og med i herretrænerteamet, så der bliver investeret en del tid i klublivet. Foto: Niels Husted\nVi satser benhårdt på solide breddeværdier, så her i klubben er der masser af sociale aktiviteter, som danner grobund for fællesskab og sammenhold Per Lauridsen, Jernved IF\nJernved IF’s formand, Per Lauridsen, er også medtræner for kvindeholdene og bl.a. initiativtager til byens aktivitetshus. Foto: Niels Husted\nKlubformand Per Lauridsen er ligesom næstformanden også at finde på træningsbanen. Foruden at tegne klubben er han nemlig også medtræner for klubbens to kvindehold.\n- Vi satser benhårdt på solide breddeværdier, så her i klubben er der masser af sociale aktiviteter, som danner grobund for fællesskab og sammenhold, lyder det, når Per bliver bedt om at sætte ord på Jernved IF’s særlige kendetegn.\nSelvfølgelig er det sportslige miljø prioriteret, men det er ikke et mål at rykke op i sig selv, selvom man naturligvis ikke går på banen for at tabe. Faktisk rykkede klubbens ene kvindehold op i efteråret trods målsætningen om at stille to lige gode hold i 7-mandsrækken.\n- Men det ændrer nu ikke noget for os, vi går stadig efter at stille holdene lige, for målet er at trives og nyde at spille fodbold og være i klubben, forklarer klubformanden.\nTil den kommende fælles udenbys træningslejr for både mænd og kvinder er der tilmeldt 45 personer, der bruger en hel weekend sammen på fodbold og fællesskab. Derudover er klubben også initiativtager til fællesspisning en gang om måneden, bowlingaftener og en årlig kanotur, ligesom årets afslutningsfest trækker rigtigt mange af huse, senest var der 76 deltagere.\n- Faktisk er vi for længst kommet dertil, at spillerne ved siden af klubaktiviteterne også selv arrangerer en del sociale initiativer på tværs af holdene, så det er en skøn udvikling, vi bakker fuldt op om, kommer det stolt fra næstformand Carsten Lund.\nHvad gør Jernved så attraktiv?\nNår man kigger på spillertrupperne for både herrer og kvinder er de unge klart i overtal, men der er også grålige stænk i hår og skæg på et par stykker hist og her. Den yngste er 17 år og den ældste har passeret 50, men aldersspredningen oplever spillerne selv som en styrke.\nDer er et solidt kammeratskab og flere af spillerne kører gerne 30-40 kilometer flere gange om ugen til træning og kamp. Men hvad er det, der trækker så meget, at afstande og tilhørsforhold er underordnet?\nElisabeth From, 51 år, Jernved\n- Jeg startede oprindeligt til fodbold som tilflytter for at lære nogen at kende, så jeg ser min rolle som en af dem, der kan tage ansvaret for at byde velkommen og have overblikket til at opmuntre, hvor der er behov for det, smiler 51-årige Elisabeth From, der er en af de rutinerede i kvindetruppen.\nMie Møller, 18 år, Ribe\n- Det har været nemt at komme ind i klubben, for alle er meget imødekommende og åbne, fortæller den unge studerende (helt i sort), som blev lokket til klubben af gymnasieveninder og efterfølgende har anbefalet det indbydende klubmiljø i Jernved for flere af sine studiekammerater.\nSebastian Nørtoft, 23 år, Aarhus\nSebastian kommer oprindeligt fra Midtjylland, men lærte Jernved IF at kende fra sin tid på den lokale landbrugsskole. De sidste par år har han boet i Aarhus og kun været hjemme i klubben til kampe, men nu er han i praktik i lokalområdet, så træningen nemmere kan passes.\n- Faktisk har klubben og sammenholdet betydet, at jeg stærkt overvejer at bosætte mig her i lokalområdet, når jeg er færdiguddannet, siger den 23-årige herrespiller.\nAnders Granerud, 22 år, Gørding\nAnders kommer fra nabobyen, Gørding, men hvorfor har han egentlig valgt at spille i Jernved og også fået et par kammerater med?\n- Jeg kendte klubben fra tidligere og så går rygterne om fællesskabet herude altså ret stærkt, så det var en nem beslutning. Altså bare man lige bakker de nye op og tilbyder at køre sammen de første par gange og gå sammen i omklædningsrummet, så behøver man egentlig ikke mere, for det er nemt at komme ind i fællesskabet her, lyder det fra seniorspilleren.\nJernved fortsætter med mund-til-øre princippet\nKlublederne Per og Carsten bedyrer, at de ikke gør noget særligt for at lokke udenbys spillere til klubben.\n- De nye spillere kommer her på anbefaling fra de nuværende spillere, så mund-til-øre princippet er åbenbart effektivt nok, smiler Carsten Lund, næstformand.\nNye spillere får en personlig velkomst og bliver tilbudt uforpligtende prøvetræning og et medlemskab af holdenes facebookgruppe, og så går resten af sig selv med hjælp fra holdkammeraterne og de mange klubaktiviteter.\n- Vi prioriterer bare fællesskabet og de sociale aktiviteter, og det har vi tænkt os at blive ved med, slutter Jernved IF-formanden, Per Lauridsen.\nOg så længe dét koncept virker, så er det nok ikke så tosset en strategi i den lille landsbyklub.\nJernved IF bugner af socialt liv\nGrillen tændes på kampdage\nÅrlig træningslejr for både kvinder og mænd\nTakkedag for frivillige og sponsorer\nHygge på klubbens terrasse\nDenne artikel er et uddrag fra DBU Jyllands magasin Fodbold, som du kan finde i klubhuset og læse online.


Razmo's Gear Rant tråd... - Side 6 - Lydmaskinen\nDato og tid er 24. okt 2018, 03:08\nIndlæg Skrevet: 19. aug 2016, 11:46\nKom meget gerne med lydeksempler hen af vejen.\nRazmo skrev: Jeg er også begyndt at optage live, i stedet for at sequence ret meget... jeg finder at mine produktioner bliver meget mere dynamiske og varieret, når jeg ikke sider og klippe-klistrer rundt i MIDI spor.\nSamme her. Det kan godt være at jeg er elendig timingsmæssigt på keys live, men tilgengæld bliver det levende at høre på.\nIndlæg Skrevet: 19. aug 2016, 12:30\nFørste maskine jeg vil skrive om, er Roland VP-9000.\nMaskinen var Roland's første inkarnation af deres VariPhrase teknologi, og har siden været smidt i et par andre maskiner siden (VariOS og V-Synth serien).\nKort fortalt går VariPhrase ud på, at en sample bliver analyseret, og ekstra data tilføjet (nondestructive) til samplingen som gør at den kan afspilles med separat kontrol af tid (time stretch), pitch og formants. Man kan ikke sige, at teknologien gør det "problemfrit", og det kræver også en del knowhow om de samples man "encode'er" før man får gode resultater ud af det, specielt når man vil have kontrol over formants (solo encoding af samples).\nHvad jeg godt kan lide ved VariPhrase teknologien er specielt dens evne til at styre formants, for mit primære goal er at bruge teknologien til at encode'e solo vokal stemmer. Det giver nemlig muligheden for at ændre på melodierne der synges i en sample, og stadig få det til at lyde virkelig realistisk. Man kan ikke ændre timingen af diverse vocal events eller det der synges, men melodierne kan laves om... så har man f.eks. Gollum der taler, kan man få ham til at "tale" lille peter edderkop hvis det er det man vil, og det giver uanede gode muligheder, specielt når man ikke selv kan synge, eller få andre til det.\nMen teknologien kan også bruges på akustiske solo instrumenter. De kommer ikke nødvendigvis til at lyde 100% autentiske, specielt ikke på de yderste dele af key-range, men det at man kan bevare formants over hele key-range gør at lyden bliver mere "organisk" at høre på, og giver virkelig mange unike lyde... men det kræver stadigvæk at man ved hvilke samples der er gode at encod'e, og hvilke der ikke er... hvis man ikke gør, kommer samples hurtigt til at lyde af lort, rent ud sagt.\nLyden i VP-9000 er faktisk ganske god, men teknologien er som sagt første generation, og da jeg har haft både V-Synth XT og V-Synth V2 GT før, kan jeg sige, at der er gjort nogle forbedringer... specielt hvad angår aliasing... VP-9000 er forfærdelig at høre på, hvis du spiller over én oktav højere end root-note... så er der aliasing så du tror det er løgn, og så grelt at det lyder som om der kommer ring modulation ind over... men den gør det på en behagelig "smooth" måde, og hvis du er til f.eks. Dark Ambient, hvor der godt må være lidt knas, støj og underlige warbled kvaliteter, så er VP-9000 ACE!!! ... så lyder den næsten lidt "alien like" i de højere toner\nFaktisk kunne jeg godt leve med VP-9000 uden at skull ehave en V-Synth... men der er én irriterende ting ved VP-9000... den er ikke rigtigt designet som en synth, og heller ikke en sampler... snarere en Phrase-manipulator, loop mangler agtig ting... den har intet filter eller Amp, kun en simpel fade-in/out parameter til volumen. Ingen modulationsmatrix, og den har ikke en sampler "preset" for alt... FX og nogle parametre er sat op i en Performance med seks parter... hver part har så andre parametre, og hver part peger på en Sample som igen har en del parametre... så skal man gemme et "preset" i den forstand vi normalt kender det, så skal man gemme en hel performance... og du kan kun have én performance i maskinen ad gangen... derfor skal du loade fra ZIP disk hver gang du vil have et nyt "preset".... Der kan så være 1024 samples... hvilket virker komplet gak gak, når der kun er én performance med 6 parts... hver 6 parts kan så sættes op til at bruge en Phrase Map yderligere... hver Phrase Map kan have 12 samples.... dvs. at én performance kan spille maks 12*6=72 samples... så hvad fanden man skal bruge 1024 samples til må man ikke spørge mig om\nEn anden bekymring er ZIP drevet... de fleste ved at disse går i udu før eller siden. Men man kan indsætte en compact flash reader i stedet, som giver op til 8GB data space, hvilket må siges at være slaraffenland, da man som sagt ikke arbejder med multisamples i VP-9000, og derfor nemt kan have et helt bibliotek på bare ét CF card.\nSelv om VP-9000 måske ikke er så enginemæssigt fleksibel, så gør den de mest basale ting... det vigtigste, og den har også et powerhouse af en FX section. COSM effekter i deres tidlige udgave, og jeg kan genkende mange af effekterne selv i INTEGRA-7 ... 40 Multi FX, 8 Chorus og 7 Reverbs tror jeg det er den har... og de lyder skide godt rent ud sagt, og tilføjer virkelig noget ekstra til sample-delen... jeg er specielt glad for dens "Vinyl" effekt, som ikke bare sætter knas på, men hvor du kan indstille både hiss, crackle, dust, frekvens spektrum, wow, flutter osv... hvis man vil lave lyden af gamle plader til Dark Ambient er den FX simpelthen genial! ... du kan justere ned til mindste detalje... og Wow and Flutter giver den der wobblende lyd af en bulet plade osv... virkelig autentisk\nFor at vende tilbage til formants... det er ikke kun muligt at ændre melodierne... hvis du har en lille pige der synger, kan du få hende til at lyde som en voksen kvinde... meget autentisk... samme med små drenge der kan komme til at lyde som voksne mænd.... og slår man "Robot mode" til, fjerner den alle pitch udsving og bliver monoton... med lidt vibrato på lyder det igen autentisk... så længe man ikke spiller mere end indenfor 1-2 oktaver... går man ud over den range, vil det begynde at lyde unaturlig, men stadig spændende\nI/O på VP-9000 er også top notch... tre stereo udgange, S/PDIF I/O samt SCSI tilslutning for ekstern lagring. Converterne er ret gode, og der går også rygter om, at resultatet af at sample fra dens analoge inputs giver bedre resultater, fordi der efter sigende foregår noget filtrering af input, frem for hvis du henter samples ind via .wav direkte fra en computer... jeg har prøvet begge, og er tilbøjelig til at sige at det er korrekt... og det analoge input giver helt sikkert dine samples karakter.\nVP-9000 kan dog godt lyde lidt "rough"... men det er hovedsageligt pga. VariPhrase teknologiens tidlige fase... de senere modeller har også aliasing og grit.\nJeg savner dog også på VP-9000, at man som i V-Synth modellerne, kan vælge IKKE at encode'e en sample, og bare spille den som en normal sampler ville have gjort det... det kan VP-9000 så desværre ikke.\nInterfacet kan i starten virke forvirrende, men efter bare et par dage, hvor man tager sig selv i nakken og bruger det, så er det faktisk temmelig stream-lined, og simpelt at bruge og editere fra.... jeg har dog alligevel lavet en editor jeg næsten er færdig med (SoundDiver).\nHer til sidst, et lille lydeksempel hvor VP-9000 er brugt til at ændre melodien af Aragorn fra Ringenes Herre, der synger "Tinuviel"... det viser meget godt hvordan man kan lave nye melodier af ellers statiske samples. Aragorn er sat i "Robot Mode" og tilført en smule vibrato, samt portamento, og det er faktisk ok synes jeg, når man tænker på det er en statisk sample\nEksemplet er bare en test... Blofeld og INTEGRA-7 er også brugt til baggrundsinstrumenterne.\nHer et link til den YouTube video jeg samplede Aragorn fra direkte:\nIndlæg Skrevet: 19. aug 2016, 12:44\nChristoffer I. N. skrev: Kom meget gerne med lydeksempler hen af vejen.\nDet kan du tro ... ingen forklaringer uden eksempler... og er der noget af det jeg skriver, som man gerne vil høre, men jeg ikke har lavet eksempel af, så bare spørg løs, så kigger jeg på det\nIndlæg Skrevet: 19. aug 2016, 12:58\nOg for at tilføje lidt til det at "encode samples", da jeg tror at det er noget der rent faktisk frustrerer mange første gang de bruger VariPhrase teknologien, så kommer her lidt tips:\nNår en sample encode's, kan det gøres på tre forskellige måder... SOLO, BACKING og ENSEMBLE... SOLO er uden tvivl den mest spændende, da den giver mulighed for også at styre formants... vælger man en af de to andre encoding typer, kan du kun styre tid og pitch separat, ikke formants.\nBACKING er til drumloops og andet med periodiske "spikes" i lyden, og Ensemble er til mere bløde og flerstemmige lyde, så som kor, pads osv.\nDet er som regel SOLO mode der volder problemer, for du kan nemt komme ud for, at en sample når den afspilles bag efter, udenfor root-note, lyder totalt garbled, og det er fordi dens analyse har haft problemer med at identificere pitch ordentligt... man hører så at den veksler mellem to oktaver, nogen gange så hurtigt at det lyder som warbled "støj".. det er komplet ubrugeligt rent ud sagt, men grunden er, at SOLO mode er til netop DET! ... Solo lyde... altså en enkelt sanger, ikke flere sangere der synger forskellige tonehøjder samtidigt, for så kan den ikke finde ud af hvad den skal gøre med det.\nDet samme er gældende for akustiske instrumenter eller for den sag skyld, synth lyde (og glem endelig ikke synth lyde... med kontrol over formants får du nogle virkelig fede organiske versioner ud af dem!).\nSå gode tricks til at vælge samples i SOLO mode er, at der KUN må være én "oscillator", om så det er én violinstreng, ét stemmebånd osv... det er en gylden regel til SOLO encoding, og overholder man den bliver man overrasket over hvor fedt det kan lyde. Det betyder også at man skal finde forholdsvis RENE samples... altså DRY... ikke for megen reverb... for megen verb brækker encoderen sig også over. en smule verb gør ikke noget, så længe hoved stemmen er høj nok til at encoderen kan analysere sig til pitch... det betyder, at for lange pauser imellem ord sunget, hvor der KUN er reverb, også kan give nogle "hickups" ind imellem... så editer dine samples inden på computeren, og fade reverb væk!\nForsøg også at bruge de analoge indgange... der foregår noget filtrering af en art, som hjælper på at aliasing bliver mindre grim at høre på.\nDisse tips kan også med fordel bruges af folk der bruger V-Synth serien... same thing.\nEn anden ting er: vær forberedt på at seamless loops er et MARERIDT! ... hvis din sample var en perfekt seamless looped pad f.eks., vil du højest sandsynligt få et "click" efter encoding... det er pga. encoding teknologien, og kan ikke undgås... hold den slags samples til din RIGTIGE sampler, og nøjes med at bruge VariPhrase til drumloops hvor du ikke hører det alligevel... ellers skal du side og re-encode med forskellige loop points, ind til du finder noget acceptabelt.... det KAN lade sig gøre, men det er tidskrævende.\nIndlæg Skrevet: 19. aug 2016, 13:18\nOmkring key-detection i Variphrase tingene, er det ikke muligt selv at skrive ind hvilken key samplen er i?\ni iZotope Iris kan man selv indstille det, selvom den også gør sit bedste forsøg på at aflæse pitch rigtigt.\nIndlæg Skrevet: 19. aug 2016, 13:28\nChristoffer I. N. skrev: Fedt!\nDu kan godt ændre root note, det er ikke noget problem, men du skal huske på, at VariPhrase ikke kun analyserer sig frem til en grund-pitch... pitch kan jo variere igennem et stykke sang f.eks. så de ekstra data der lagres ved samplingen indeholder hvis jeg gætter rigtigt, infomation om en hulens masse loop-points igennem hele samplingen, hvor den løbende analyserer hvilken pitch hvert lille "loop" oprindeligt ligger i... vi taler om loops på single-cycle stadiet her, for hvis du f.eks. sætter "Time" helt i bund vil du "fryse" lyden, og der kan du tydeligt høre, der er tale om bitte små singlecycle loops... det er disse analysen forsøger at finde frem til og gemme som ekstra info til samplingen.... du kan også høre, hvis du spiller en sample MEGET langsomt, at den "step'er" igennem en masse små loops... det kan faktisk sammenlignes lidt med Wavetable teknologi, blot at hver sigle cycle waveform kan være forskellig længde, og det afhænger jo af hvilken pitch der synges/spilles på et givent tidspunkt. Det er også derfor de kan ændre formants, da den afspiller helt nede på single cycle niveau.\nDer hvor der nogen gange går lidt syntetisk i det er, når der er mange "støj" lyde... eller rettere inharmoniske lyddele, som "T", "S", "P" lyde osv... for når de afspilles som små "single cycle" waveforms, lyder de ikke specielt "random" længere... det høres tydeligt når tempo sættes ned, for så bliver de lyde underlige, og med en form for "pitch" over sig.\nOg det hjælper ikke bare at skifte root note i øvrigt... ca. én oktav over root note, begynder aliasingen... den er dog først mere tydelig på V-Synth modellerne to oktaver over, og jeg tror det er fordi disse arbejder internt i 96Khz... VP-9000 arbejder 44.1Khz... og jeg tror det er en af årsagerne til at de gik op ti 96KHz... netop for at undgå for megen aliasing.\nIndlæg Skrevet: 19. aug 2016, 13:31\nOg ang. key... hvis du slår "robot" mode til, så tilpasser VP-9000 selv sampling sådan, at pitch stemmer overens med keys... så bliver et A4 altid A4, hvilket er ret fedt, da man så er sikker på at være "in tune"... hvis IKKE robot mode er slået til, vil den afspille root-note på C4... men det kan ændres i parametrene der hører til Waveform'en... det kan dog også transponeres både i Sample parametrene, og også Part parametrene... ja sågar via System parametrene også.\nIndlæg Skrevet: 19. aug 2016, 13:35\nAh ja selvfølgelig. Men til enkelte synth eller vokal-samplinger lyder det til at det kan udnyttes, det med selv at rette pitch til, hvis altså ikke detektionen er tilfredsstillende.\nHvordan med nedpitchning, hvor godt eller rettere "ægte" klarer de det? Der er ret stor forskel på hvordan forskellige pitch shiftere gør den slags, er min erfaring.\nIøvrigt, når du siger at man kan gå ned på single cycle niveau, så kan men vel nærmest lave noget granular agtigt. Hvor omfattende er modulations mulighederne, iforhold til f.eks. at sætte en sample & hold til at styre playback position og på den måde hoppe rundt i lyden?\nIndlæg Skrevet: 19. aug 2016, 14:52\nChristoffer I. N. skrev: Ah ja selvfølgelig. Men til enkelte synth eller vokal-samplinger lyder det til at det kan udnyttes, det med selv at rette pitch til, hvis altså ikke detektionen er tilfredsstillende.\nDu kan sagtens rette pitch til, men kun overordnet for hele samplingen... det fungerer ikke som en auto-tune hvor enkelte noder rettes ind... hvis du har en sang med en melodi, vil enkelte forkert sungne toner stadig være forkerte i helheden... først når du slår "Robot" funktionen til, fungerer det som auto-tune... her skal du så bare selv spille melodien på tangenterne, og kan derfor spille en anden melodi.\nNedpitchning fungerer også fint... både op og ned, men der er en grænse for hvor langt ned du kan gå... en normal sangstemme opererer sjældent inden for mere end ca. to oktaver, og det kan du også gøre naturtro her... men går du længere ned, begynder det at lyde mere "monster agtigt", eller med højere toner, mere "helium agtigt".\nModulationsmulighederne i VP-9000 er ikke særligt store... du har en enkelt LFO du kan route til de tre parametre time, pitch og formant, og du kan sætte external controls til at styre dem også... men VP-9000 kan ikke "gå baglæns" i samplingen, så du kan ikke lave samme effekt som ved at modulere en wavetable f.eks,,, det kan du dog på V-Synth maskinerne... der kan du sætte Time parametret til at være negativt, hvor den så begynder at spille baglæns i stedet... endnu en fordel ved V-Synth maskinerne. På V-Synth maskinerne er der jo også det her "Time Wheel" som egentligt er en X/Y pad... der kan du hvis du bevæger fingeren i cirkler, som på en pladespiller, spille samplingen fremad i det tempo du nu bevæger fingeren... og du kan også køre fingeren baglæns og dermed spille samplingen baglæns... lidt som at "scratche" på en pladespiller.\nDer er ingen tvivl om, at V-Synth er langt mere en SYNTH med mange flere muligheder end VP-9000... der vinder den hands down. Plus at V-Synth samtidigt har en indbygget JP-8000 stort set... V-Synth kan ses som en blanding af VP-9000 og JP-8000 med mange flere modulationsmuligheder, ekstra COSM effekter som en del af synth engine'n, plus VCA og VCF, og slutteligt tre FX engines... det er en hulens meget mere end VP-9000 i sammenligning... samtidigt kan man også se V-Synth som en moderne D50... den har MANGE lighedspunkter med denne, og man kan også køre en D50 emulator på V-Synth maskinerne der er 100% kompatibel med D50 SysEx.\nIndlæg Skrevet: 19. aug 2016, 15:02\nGad vide hvornår Roland tager sig sammen og laver det her Variphrase kode-værk tilgængelig som software? De producerer vel stadig hardware der bygger på det(?), og så længe de gør det, har de nok ikke lyst til at lave en billigere software udgave.\nLade folk bestemme selv hvor tunge patches de vil lave, og lad vær med at lave en én til én kopi af noget hardware de lavede for 10-20 år siden.\nIndlæg Skrevet: 19. aug 2016, 15:15\nDet kommer ikke i software fra dem foreløbigt, for jeg er 99% på at det indgår i bla.a. deres nye SuperNatural teknologi... grunden til jeg tror det er, at SuperNatural teknologien også var i V-Synth GT, hvor det hed AP-Synthesis, men er samme princip... og lytter man til INTEGRA-7's SuperNatural Synth teknologi (ikke accoustic SuperNatural), så kan man tydeligt høre, at det er samples, der er encoded ligesom på VariPhrase synths'ne... bare langt bedre kvalitet og med vildt meget mere polyfoni... man kan høre det fordi formants, og time bibeholdes over hele key-range, og det er et telltale tegn på V-Synth's VariPhrase teknologi.... de er bare gået væk fra at man selv kan lave de samples... muligvis pga. at de ved at nogle bliver frustrerede når de ikke ved hvilke samples der kan bruges... Roland sider sandsynligvis og specialfremstiller de lyde.\nSå jeg tror ikke du skal regne med at de smider det i software foreløbigt... de har ikke engang rigtigt fortalt hvordan VariPhrase teknologien reelt set virker... Jupiter 80 og 50 og andre nye maskiner bruger også SuperNatural... bla.a. de nye blandede digitale og analoge synths de har lavet.\nOg selv Acoustic SuperNatural teknologien kan man tydeligt høre, også er relateret til Vari-Phrase... du kan godt høre det er samples, men der er dog gjort noget mere med dem som giver endnu mere kontrol over lydene... SuperNatural for mig er en blanding af PCM samples og Physical Modelling blandet sammen i en underlig hybrid form.\nIndlæg Skrevet: 2. sep 2016, 00:40\nSå fik jeg bestilt et 8GB compact flash kort til VP-9000... jeg fandt ud af at jeg allerede havde en IDE -> CF adapter fra da jeg prøvede at smide CF kort i min daværende E-MU E5000 Ultra uden held, og ud fra hvad jeg kan se er specs ok... hvis det virker skulle jeg gerne få en intern "HD" på 8GB til at gemme samples på, hvilket burde være mere end rigeligt når man tænker på at VP teknologien alligevel ikke bruger store multisamples.\nHele problemet med at få smidt CF kort i VP-9000 bygger på, at kun nogle CF adaptere samt CF kort skulle virke ... og det er nok også rigtigt... adapteren skal give mulighed for at vælge master/slave via en jumper, og understøtte DMA/UDMA modes ...\nMen det største problem er nok CF kortet... et CF kort's pins er faktisk identisk med IDE pins, og kan tilsluttes 1 til 1... men der sidder en controller inde i ethvert CF kort, som styrer forbindelsen mellem flash og hvad end der er tilsluttet kortet... den controller skal også understøtte True IDE mode ... hvis ikke den gør dette, forstår den åbenbart ikke de kommandoer der kommer fra IDE kablet....\nEn ting CF kortet gør er at meddele via en pin, at det er "fixed mode"... VP-9000 ser altså CF kortet som en harddisk, og ikke et removable media. Derfor regner jeg også med at finde et sted inden i maskinen at fastgøre adapteren... der bliver ikke nogen "hot swapping".\nOg det er også meget godt, at jeg får det lavet nu... for ZIP drevet er begyndt at komme med "the click of death" lyde nu, og lave fejl når det gemmer noget... ZIP disks er noget lort!\nCF kortet jeg har bestilt ved jeg skulle virke, for en anden brugte lige netop det jeg har købt, som jeg læste om på et forum... det er et Transcend 8GB x170 industrial.\nIndlæg Skrevet: 4. sep 2016, 17:05\nTillykke med dagen Razmo!\nHar du fået købt noget lydrelateret som fødselsdags gave til dig selv?\nIndlæg Skrevet: 4. sep 2016, 21:14\nChristoffer I. N. skrev: Tillykke med dagen Razmo!\nHa ha... havde jeg haft pengene havde jeg nok gjort det :D .... men det må vente til jeg får min Prophet '08 solgt ... Det klør noget så frygteligt i fingrene efter den V-Synth XT\nIndlæg Skrevet: 6. sep 2016, 13:37\nSå skulle der gerne være en V-Synth XT i studiet igen efter fredag\n...og her har jeg lige bestilt 8GB CF kort til VP-9000... men det kan da heldigvis bruges i V-Synth XT... så ryger VP-9000 snart til salg igen... for good denne gang. Var egentligt godt tilfreds med den, trods dens forskellige små quirks og begrænsninger, men jeg ser frem til at få de ekstra features som V-Synth XT giver mig.\nSå bliver næste stop nok en Yamaha FS1R... selv om jeg synes de er horribelt dyre brugt for tiden... måske jeg venter til de er faldet i interesse igen, og sælger til de der ca. 2.000-2,500 igen, frem for de der 6-8.000,- de går for i øjeblikket... det er simpelthen røveri.\nJeg kan ikke helt finde ud af, om jeg skal forsøge at få en Nord Modular G2 engine i stedet for min G1 rack.... der er fordele og ulemper ved begge dele... hader at være i tvivl, om jeg skal skille mig af med en synth\nIndlæg Skrevet: 7. sep 2016, 12:34\nHar fået CF kortet hjem i dag, som jeg skulle bruge med VP-9000... og jeg kunne selvf. ikke lade være med lige at se om det ville virke med den Delock IDE->CF kortlæser jeg havde liggende fra da jeg prøvede at få CF kort i E-MU Ultra'en.\nDet virker fint... den kom frem som HD på VP-9000, og jeg kunne formatere den til de fulde 8GB kortet er på uden problem, og jeg kunne både skrive til og læse fra kortet uden problemer.\nSå det er altså muligt, med det rette CF kort, at bruge det i en VP-9000... 8GB er vildt meget plads når den alligevel kun bruge enkelte samples og ikke multisamples... samtidigt, når man gemmer en Performance som bruger flere samples, gemmer den kun pointere til de filer med samples den bruger, så man spiller ikke en masse ekstra plads ved at gemme Performances.\nDet får mig til at tænke på, om E-MU Ultra også ville have virket, bar med det rigtige kort... jeg tror det faktisk, men jeg kan desværre ikke lige teste det af ... mange har bøvl med at finde IDE->SCSI adaptere i dag nemlig, men IDE->CF produceres stadig og er billige.\nWP_20160907_12_07_08_Rich.jpg (3.18 MiB) Vist 1783 gange\nWP_20160907_12_06_57_Rich.jpg (4.28 MiB) Vist 1783 gange\nIndlæg Skrevet: 13. sep 2016, 00:54\nSå fik jeg V-synth XT hjem, og har leget lidt med lave melodier med samplede sangstemmer.... samme stil som jeg gjorde tidligere med Aragorn fra ringenes herre.... denne gang fandt jeg en underlig YouTube video af en kvinde der synger noget uforståeligt...\nHer er en lille demo af det:\nog her er youtube video'en:\nSynes det er ret fedt, at man kan tage en solo stemme, og så totalt lave andre melodier, så man er fri for at få musikken til at passe til optagelsen af sangen, men i stedet få sangen til at passe til musikken... det giver så fandens mange muligheder.\nJeg fandt dog ud af, at V-Synth XT er mere sensitiv overfor reverb i optagelsen... der skal ikke være noget stort set, ellers f****** den encoding'en totalt op og det lyder af lort... VP-9000 var mere "forgiving"... jeg prøvede nemlig at encode nøjagtigt samme samples som jeg havde taget på VP-9000, men V-Synth smadrede dem i stedet for\nDet betyder dog ikke så meget når bare man ved hvad det handler om... men man skal dæleme vide hvilke samples der egner sig til det, og hvilke der ikke gør, ellers kan man godt blive lidt frustreret ... man kan altid encode'e i to andre modes (backing og ensemble encoding), så er der ingen problemer, men så kan man ikke bruge formant styring, og det SKAL være der, hvis man skal lave troværdige stemmer som i eksemplet oven over.\nMen jeg er stadig ret mindboggled over hvor mange unike ting der egentligt er i V-Synth... En MEGET unik synth... der vil komme mere info om denne synth her på min blog, så snart jeg opdager nyt... men jeg har allerede fundet én fed ting:\nV-Synth er i stand til at opdele en sample i "events", og kan så her efter indstilles til at "cycle" igennem disse events hver gang en tangent trykkes ned... det betyder at trykker du samme tangent ned hele tiden, vil hvert tryk spille "næste event" i samplingen.... i første omgang kan det virke lidt ligegyldigt måske, men hvis man kender til problemet med statiske samples, så er det her VIRKELIG en fed feature... for hvis jeg sampler f.eks. samme tone på en Kalimba, f.eks. 7 gange, og indeler samplingen i 7 events, en for hver "strike" på kalimba'en, så betyder det faktisk, at når man trykker samme tangent ned flere gange, vil den spille en ny sample, og i det her tilfælde altså en "slightly" anderledes lyd... det gør instrumentet meget mere organisk at høre på.... det kan også bruges til f.eks. analoge synth lyde eller trommer... det er en feature jeg aldrig har set på nogen anden sampler.... hvis man så samtidigt styrer formant individuelt fra tid og pitch, så bliver det endnu mere naturtro...\nIndlæg Skrevet: 13. sep 2016, 08:01\nFedt! Det giver rigtig mange muligheder. Kommer samplingen altid til at have den her flange/vocode/comb-agtige klang?\nIøvrigt, nu er du jo ikke sådan rigtig til software virker det til, men ellers tror jeg man kan lignende ting med Native Instruments nye Form synth.\nAng. sample cycling, er det muligt at modulate det med LFO/S&H/Noise? Jeg tænker på at man kan få det til at være mere tilfældigt end bare at cycle til næste event.\nIndlæg Skrevet: 13. sep 2016, 10:23\nChristoffer I. N. skrev: Fedt! Det giver rigtig mange muligheder. Kommer samplingen altid til at have den her flange/vocode/comb-agtige klang?\nJa, der er altid en lille smule "flanging" over det, og det er tydeligere jo længere væk fra grundtonen du kommer... teknologien er ikke 100% hvis man kan sige det sådan, så det vil ikke tilfredsstille en purist, men hvis du skal bruge det til eksperimentiel musik er det mere end fint nok synes jeg.\nFlangingen opstår mest når man slår "robot" mode til, som i essensen gør en sang der ellers har forskellige pitches helt monoton... dette er nødvendigt hvis du skal spille melodier med sangen, og det gør at de ganske små variationer der er i formants, i dette tilfælde ikke følger med, og derfor lyder det lidt flanger agtigt. Jeg skal dog sige, at jeg har puttet en kraftig chorus på eksemplet oven over også, plus multitap delay og reverb... måske det har bidraget lidt til det også.\nJeg kender ikke til software muligheder, men det skal da ikke undre mig at man kan lave noget lignende med andre synths på computer, men som du selv siger, så nej, er ikke til software synths... men det er mest pga. at jeg ville blive bims af alle de muligheder\nAng. modulation, både og... ja... du kan route en individuel LFO til både pitch, time og formant, men du kan ikke sætte en direkte statisk position i "wavetabelen" som med normal wavetable syntese... det har jeg i hvert fald ikke opdaget endnu så. Så det vil vel sige "nej" til dit spørgsmål, for du kan godt route en random LFO til Time parametret, men det vil ikke få den til at "jumpe" rundt i "tabellen", kun afspille hastigheden tilfældigt... men jeg vil undersøge muligheden nærmere, da jeg er blevet nysgerrig på det nu\nIndlæg Skrevet: 21. sep 2016, 14:39\nDer rodes stadigvæk med V-Synth XT... er stadigvæk overrasket over hvor mange unike ting den maskine er i stand til... Så meget at jeg nogen gange får helt lyst til kun at have den ene maskine i hele mit setup... jeg kunne sagtens lave alt det Ambient jeg vil med kun den ene maskine og harddisk recording i layers... no problem ... men det gør jeg naturligvis ikke he he...\nJeg har været lidt rådvild omkring Compact Flash kort til den... Jeg har købt en PCMCIA -> CF adapter, så jeg kan bruge CF kort... men det er noget nær umuligt at finde info om hvor store kort den kan tage derude på nettet... nogle siger kun 1GB, og 2GB... andre har success med større kort, og nogen siger at Roland selv har sagt max 1GB.\nMen jeg havde jo købt et 8GB kort til VP-9000 lige inden jeg solgte den, så jeg har afprøvet dette med V-Synth... det virker fint nok, og den kan bruge alle 8GB uden problemer, for jeg prøvede at fylde hele kortet op, og læse vilkårlige .wav filer ind, og det virker uden problemer. Det eneste problem jeg har haft er, at "preview" knappen, inde under "import wave" skærmen, nogle gange får V-Synth til at crashe... om det er pga. at kortet er større end 1GB, eller fordi kortet ikke kan læse hurtigt nok ved jeg ikke... men den gør det med både et 4GB og et 8GB CF kort... den gør det dog ikke når man preview'er fra V-Synths interne Flash RAM. Heldigvis sker det ikke så tit.\nJeg har så bestilt et 64GB kort i går... da jeg har planer om at have ALLE mine samples i mit bibliotek på CF kort, så jeg bare kan browse dirrekte på V-Synth når jeg skal lave presets... fri for at ligge og rode med USB overførsel imellem computer og synth... med 64GB burde jeg kunne have alt jeg får brug for... men jeg er spændt på om den kan klare 64GB.\nDet er det jeg altid har drømt om med en hardware sampler... at jeg havde plads til at have HELE mit lydbibliotek inde i selve maskinen, og være fri for at have en forbindelse mellem sampler og computer ... og nu er der ingen begrænsninger, da man jo bare kan have flere CF kort.\nIndlæg Skrevet: 3. okt 2016, 01:59\nHar rodet lidt med min Roland INTEGRA-7... de SuperNatural lyde af akustiske instrumenter er simpelthen utroligt fede at arbejde med... her er en lille demo af tema'et fra Lord of the Rings, lavet i en helt anderledes genre...\nIndlæg Skrevet: 27. nov 2016, 00:43\nLeger med Wavedrum... her et lilel egyptisk inspireret riff hvor den er brugt sammen med V-Synth XT ... nothing special, men det viser meget godt hvad jeg vil bruge den til.\nIndlæg Skrevet: 27. nov 2016, 00:57\nEr et den helt gamle Wavedrum eller den nye? Har du ikke lidt sync problemer i stykket, hvis jeg kan tillade mig at spørge om det:)?\nIndlæg Skrevet: 27. nov 2016, 01:01\ngs-dk skrev: Er et den helt gamle Wavedrum eller den nye? Har du ikke lidt sync problemer i stykket, hvis jeg kan tillade mig at spørge om det:)?\nJo, der er lidt "sync" problemer... jeg skal lige vende mig til at spille live tromme... og gad ikke optage om, da det bare var en test\nOg nej... det er Global Edition af Wavedrum\nIndlæg Skrevet: 27. nov 2016, 01:06\nDejligt med folk, der ikke er bange for at håndspille tingene!!! - Og fint groove i øvrigt.


Alle er velkomne til åbningen af ny udstilling på slottet om selve slottet. (Arkivfoto)\nKom til en festlig åbning af ny udstilling på Sønderborg Slot\nTorsdag den 16. juni kl. 13.30 åbner Museum Sønderjylland - Sønderborg Slot den nye udstilling 'Sønderborg Slot i 800 år'. Åbningen foretages af borgmester Erik Lauritzen.\nSlottet har oplevet krig og fred og rummet såvel hertuger og hoffolk som fanger og soldater. Den nye udstilling fortæller denne lange historie på mange måder. I en montre danner sabler og sværd en tidslinje over slottets krigshistorie, fra Christian 2.s tid til den sidste tyske soldat forlod slottet i 1945. På en stor touchskærm kan man gå på virtuel opdagelse i slottet, som det var i 1600-tallet, og kigge ind i riddersal, stald, køkken, kanontårn og mange andre steder.\nDen nye udstilling henvender sig både til børn og voksne, og arkitekturen indbyder til at gå på opdagelse i den.\n”Arkitektur og digitale installationer er med til at forstærke oplevelsen af de historiske genstande. Det har derfor været en stor prioritet at skabe en varieret formidling,” siger museumsinspektør Jakob Caspersen, som har været ansat et halvt år som projektleder for udstillingen.\nUdstillingen bliver en del af slottets basisudstilling og kan ses i flere år fremover, men selv åbningen bliver festlig. Slottet får besøg af nogle af dets beboere gennem den lange historie: Hertuginde, håndværkere og andet godtfolk fra middelalderen og renæssancen og tyske soldater fra kejsertiden. De vil kunne opleves fra kl. 13 til 16, men den officielle åbning foregår fra 13.30.\nAlle er velkomne til åbningen, og der er gratis adgang.


Reelight magnet sæt til Reelight lygter fra Reelight med Prisgaranti\nMagneter der passer til Reelight SL100, SL120 og SL150 samt flere lygter. Pakken indeholder to magneter…. … læs mere her\nReelight magnet sæt til Reelight lygter er en af de mange kvalitetsvarer, som er med i samlingen af cykeludstyr her på siden.\nReelight magnet sæt til Reelight lygter fra Reelight\nReelight magnet sæt til Reelight lygter får mange til at få et ekstra smil på læben. Tilbehør til cykellygter kategorien har nogle af de fedeste ting, når du cykler. Cykelpartner bliver brugt af rigtig mange til at finde de cykeldele, de mangler. Varen kan byttes eller returneres indenfor 365 dage, hvis det alligevel ikke lige er dig. Når den hele rigtige del til din cykel skal findes, er det et sikkert valg, hvis du køber denne vare, og du er ikke den eneste, der har købt det her. Og nå ja, så er der jo også prisgaranti på Reelight magnet sæt til Reelight lygter fra det anerkendte mærke Reelight, som er kendt i cykelverdenen. Når kilometerne rask væk forsvinder under hjulene, er det meget vigtigt ikke at dehydrere, så husk at have væske med. Væsken kan sagtens bare være energidrik der smager af appelsin.\nReelight magnet sæt til Reelight lygter er ret populær blandt alle vores varer i onlineshoppen i den populære kategori Tilbehør til cykellygter. Vidste du, at du også får hele 365 dages returret der giver dig en god sikkerhed, hvis du alligevel ikke skal bruge din vare. Det er efterhånden velkendt at online shoppere køber deres Reelight magnet sæt til Reelight lygter hos onlineshoppen Cykelpartner, der har forstået at have de rigtige varer på hylden. Der er mange varer i shoppen og i det store udvalg finder mange det de leder efter, og der er det oplagte valg denne vare. Ved at købe dine varer i en webshop er priserne bedre- når webshoppen sparer de penge som en almindelig butik bruger, så kommer det dig til gode.\nKøb Reelight magnet sæt til Reelight lygter allerede i dag til kun kr. 89.00 - og med prisgarantien, bliver det ikke billigere. Køber du for mere end kr. 299 så koster det ikke noget at få sendt til din adresse. Du får oven i købet hele 365 dages returret.\nReelight magnet sæt til Reelight lygter er populær for cyklister\nHvis du shopper online, får du andre fordele, fordi webshops er underlagt en lovgivning, de skal følge. Du får med dine varer 14 dages returret. efter du har købt dine varer, og i nogle tilfælde giver shoppen endda mere og det kommer dig tilgode som forbruger. Oveni returretten har du online også et ret stort udvalg af varer og shops, og det bevirker, at du med få klik kan finde det bedste tilbud, på tværs af forskellige webshops. For at det ikke skal være løgn, kan du endda lave en prissammenligning super hurtigt, det er bare lige at finde de shop, der sælger din vare. Du får også en anden stor fordel, når du shopper online, og det er du slipper for, at du ikke kan bære alle din varer på én gang og skal gå flere gange frem og tilbage til bilen. Når du har handlet dine produkter, kommer de hjem til din adresse, medmindre du vælger at få dem sendt til din arbejdsadresse, så du kan frit vælge den løsning, der er bedst for dig. Webshops har ikke en kø som i butikker eller supermarkeder så gå let og ubesværet direkte til kassen, når du er færdig med at handle, så undgår du skrigende unger, der plager deres forældre om slik og søde sager.


Alderen trykker i fødevareindustrien - DI Fødevarer - En del af DI\nDU ER HER: FOEDEVARER.DI.DK > NYHEDER > NYHEDSARKIV > ALDEREN TRYKKER I FØDEVAREINDUSTRIEN\nAlderen trykker i fødevareindustrien\nDe seneste ti år er andelen af ældre faglærte medarbejdere i fødevareindustrien steget markant. Det er en alvorlig udfordring, at den danske fødevareindustri mangler faglærte, der kan afløse generationen, som for en dels vedkommende er i den sidste fase af arbejdslivet.\nLis Korsbjerg, HR Direktør i Arla Foods, fortalte om den indsats mejerikoncernen gør for at tiltrække og uddanne medarbejdere ved konferencen ”Flere kloge hænder og hoveder til fremtidens fødevareindustri” på EUC Lillebælt 18. maj. Foto Felix Stark\nI 2005 var 26 pct. af de faglærte i fødevareindustrien fyldt 50 eller mere. I 2015 er det tal steget til 38 pct, og gennemsnitsalderen for en faglært i i fødevareindustrien var 46 år i 2015, mens den var 42 år i 2005. Det viser en ny analyse fra DI Fødevarer.\nRekruttering af unge faglærte er derfor en af de vigtigste arbejdskraftudfordringer, som fødevareindustrien står over for. Det er dog ikke alle faggrupper, der har aldersproblemer. Mange af de fag, der har direkte relation til fødevarer – slagter, bagere, konditor – har relativt god tilgang af unge. Problemet er derfor størst i de tekniske fag, hvor f.eks. mere end hver anden industritekniker er mere end 50 år gammel.\nEn fremskrivning viser, at fødevareindustrien ikke vil være de eneste, der vil mangle faglærte i fremtiden. Analysen viser nemlig, at Danmark kommer til at mangle op mod 44.000 faglærte på tværs af brancher i 2025.\nDen virkerlighed er der behov for at gøre noget ved, og det var baggrunden for at DI Fødevarer afholdt "Flere kloge hænder og hoveder til fremtidens fødevareindustri" på EUC Lillebælt den 18. maj. Her var HR-chefer fra fødevareindustrien samlet med udddannelsesfolk fra uddannelsesverdenen for at udveksle erfaringer og finde løsninger, der kan lokke flere ind til fødevareindustriens tekniske opgaver.\nLæs mere mere om konferencen her.\nPUBLICERET: 18-05-2017 OPDATERET: 18-05-2017


Hyra stuga/semesterhus - Itter\nAndra orter och intressepunkter i närheten: Sankt Lorenz Lienzer Dolomiten Jägersee Eggelsberg Thalgau Alpbach Stall Radstädter Tauern Köstendorf Lermoos Hof Hüttschlag Lochen am See Seeham Mühlbach am Hochkönig Flachau Pfarrwerfen Ansfelden Eben im Pongau Kartitsch Längenfeld Flattach Mühlbach Faistenau Fernpass Mieming Feldkirchen bei Mattighofen Moosdorf Ehrwald Hof bei Salzburg Lochen Schleedorf Mattsee Inntal Österrike Bischofshofen Leisach Oberdrauburg Kleinarl Bad Hofgastein Altenmarkt im Pongau Berndorf bei Salzburg SalzburgerLand Mallnitz Hof Wagrain Hüttau Bichlbach St Johann im Pongau Henndorf am Wallersee\nWestendorf i Tirol i hjertet af Kitzbühel-Alperne blev i 1998 kåret som Europas smukkest blomstrende og mest grønne landsby.I et idyllisk område i Westendorf, på udlejerens grønne grund med græsplæne, tilbyder vi jer en sand lille perle.Ferielejligheden er komfortabelt og lyst indrettet og er et perfekt egnet som feriedomicil til børnefamilien. Kvalitetsmateriale gør opholdet til en eksklusiv oplevelse. Gæstehuset ligger i skønne og rolige omgivelser kun 5 minutters gang fra Westendorf bymidte Om sommeren kan I bade i den herlige swimmingpool - og samtidig have den fantastiske bjergkulisse i baggrunden. I deler den med gæsterne i pensionen på den anden side af gaden, som også ejes af udlejeren. Turismeforeningen tilbyder om sommeren guidede vandreture. 18- hullers golfbane i byen. Eller udforsk omgivelserne på egen hånd, den sympatiske by byder mange gode indkøbsmuligheder, caféer og restauranter med solterasser og dejlige stier for gåture. Hver torsdag - på byens bilfrie dag - kan I beundre Westendorfs smukke, gamle håndværk, smage lækre landlige specialiteter og lytte til herlig traditionel musik i byens centrum (juli-september - eftermiddag og aften). Gratis parkeringspladser ved huset.Om vinteren kan I går til Skiwelt Westendorf på få minutter, som er en del af Skiwelt Wilder Kaiser. Her venter mange herlige pister ved solrige bjergsider på jer og jeres familier. Udover afvekslende skidage kan I opleve natskiture, deltage i events eller komme til Après Ski i de hyggelige, traditionelle bjerghytter. Gode langrendsløjper og ruter til vintervandringer byder et fantastisk ophold i snelandskabet.Vil I tilbringe en dag uden ski på fødderne, kan I bruge de forskellige slædebaner i Skiwelt Wilder Kaiser. I et idyllisk område i Westendorf, på udlejerens grønne grund med græsplæne, tilbyder vi jer en sand lille perle.Ferielejligheden er komfortabelt og lyst indrettet og er et perfekt egnet som feriedomicil til børnefamilien. Kvalitetsmateriale gør opholdet til en eksklusiv oplevelse. Gæstehuset ligger i skønne og rolige omgivelser kun 5 minutters gang fra Westendorf bymidte. Om sommeren kan I bade i den herlige swimmingpool. I deler den med gæsterne i pensionen på den anden side af gaden, som også ejes af udlejeren. Turismeforeningen tilbyder om sommeren guidede vandreture. 18- hullers golfbane i byen. Westendorf i Tirol i hjertet af Kitzbühel-Alperne blev i 1998 kåret som Europas smukkest blomstrende og mest grønne landsby.I et idyllisk område i Westendorf, på udlejerens grønne grund med græsplæne, tilbyder vi jer en sand lille perle.Ferielejligheden er komfortabelt og lyst indrettet og er et perfekt egnet som feriedomicil til børnefamilien. Kvalitetsmateriale gør opholdet til en eksklusiv oplevelse. Gæstehuset ligger i skønne og rolige omgivelser kun 5 minutters gang fra Westendorf bymidte Om sommeren kan I bade i den herlige swimmingpool - og samtidig have den fantastiske bjergkulisse i baggrunden. I deler den med gæsterne i pensionen på den anden side af gaden, som også ejes af udlejeren. Turismeforeningen tilbyder om sommeren guidede vandreture. 18- hullers golfbane i byen. Eller udforsk omgivelserne på egen hånd, den sympatiske by byder mange gode indkøbsmuligheder, caféer og restauranter med solterasser og dejlige stier for gåture. Hver torsdag - på byens bilfrie dag - kan I beundre Westendorfs smukke, gamle håndværk, smage lækre landlige specialiteter og lytte til herlig traditionel musik i byens centrum (juli-september - eftermiddag og aften). Gratis parkeringspladser ved huset.Om vinteren kan I går til Skiwelt Westendorf på få minutter, som er en del af Skiwelt Wilder Kaiser. Her venter mange herlige pister ved solrige bjergsider på jer og jeres familier. Udover afvekslende skidage kan I opleve natskiture, deltage i events eller komme til Après Ski i de hyggelige, traditionelle bjerghytter. Gode langrendsløjper og ruter til vintervandringer byder et fantastisk ophold i snelandskabet.Vil I tilbringe en dag uden ski på fødderne, kan I bruge de forskellige slædebaner i Skiwelt Wilder Kaiser. Ren afslapning ved egen swimmingpool\nHyggelig ferielejlighed i udkanten af byen Brixen med herlig udsigt til en verden af bjerge. Gode udstyret køkken og stuer der er indrettet med landlig charme. Det tager ca. fem minutter at gå til byen Brixen, hvor I kan købe ind. Når sneen ligger højt kan I køre direkte ud på pisten. Skibus 300 m væk. Det store skisportsområde Wilder Kaiser byder på pister af alle sværhedsgrader for store og små. I kan prøve nye pister hver dag, da pisterne er forbundet med naboområdernes. Der er også kælkebane nær huset. Hyggelig ferielejlighed i udkanten af byen Brixen med herlig udsigt til en verden af bjerge. Gode udstyret køkken. Stor fælles have med legeredskaber. Hyggelig ferielejlighed i rolig beliggenhed i udkanten af byen Brixen med herlig udsigt over bjergene. Huset er komplet renoveret, beliggenhed mod syd med stor fælles have med legeredskaber. Lejligheden er indrettet i tyroler landhusstil og meget hyggeligt. Køkkenet er godt udstyret og stuerne er lyst indrettede.Her er meget at se og opleve om sommeren. Til børnene findes temastier og dejlige legepladser ved de forskellige bjergstationer, som alle giver sjov og afveksling på ferien. Filzalmsøen på Hochbrixen er meget populær. Det store sæterområde i dalen Brixen inviterer til lange gå- og vandreture til de enkelte bjerghytter. Det tager ca. fem minutter at gå til byen Brixen, hvor I kan købe ind. I Brixen er der også et badeland, en badesø, beachvolleyballbaner, Kneipp-anlæg og tennisbaner. Om vinteren er området ”Wilder Kaiser” perfekt til en fantastisk skiferie. Der er kun 300 m til skibussen, som kører jer til skiområdet, hvor der er 90 lifte og utallige kilometer på mange gode pister. Området er et af verdens største og mest moderne skisteder. Har I mere lyst til at kælke eller gå på vintervandring, er der selvfølgelig også rige muligheder for det.


Lasercenter Nord | Medfødte røde modersmærker\nMedfødte røde modermærker består af en mængde små udvidede blodkar, der ligger i huden og aldrig vil forsvinde af sig selv.\nnævus flammeus før\nnævus flammeus efter\nRøde modermærker kan forekomme flere steder på kroppen og i ansigtet, hvor de specielt ved placering i ansigtet kan være til stor gene, da de ikke er så nemme at dække til.\nHvordan fjernes røde modermærker?\nVi anvender den mest avancerede karbehandlingslaser på markedet; Cynergy Muliplex-laseren der kombinerer farvestoflaser og Nd:YAG-laser i samme behandling. Denne opvarmer blodkarrene i det ønskede område, således at det røde modermærke efterfølgende bliver blegere.\nEfter få dage til en uge vil eventuel rødmen og hævelse være fortaget, så du kan se det endelige resultat. Vær opmærksom på at røde modermærker midt i ansigtet og ude på arme og ben kan være vanskeligere at behandle, og at det oftest er nødvendigt med gentagne behandlinger.


Late Middle Ages, 1340-1536\nÅrbøgerne fra St. Bertin er opkaldt efter det kloster i det nordlige Frankrig, hvor disse frankiske årbøger blev fundet. Årbøgerne er nedfældet af kristne munke, der førte protokol over årets begivenheder, og de omfatter årene fra 830-882.\nÅrbøgerne bringer ikke kun viden om det frankiske rige, men bidrager også til kortlægningen af de nordiske vikingers togter i Europa. St. Bertins årbøger rummer endvidere oplysninger om den danske konge Harald Klak og hans udenlandske bedrifter.\nLignende årbøger fra samme periode, der gengiver klostrenes oplevelser med vikingeoverfald, er ikke kun fundet i Frankrig, men også i England, Skotland og Irland. Her er uddrag af St. Bertins årbøger fra årene 841-866.\n… Imidlertid angreb danske sørøvere Rouen fra Vesterhavet gennem Kanalen, rasede med rov, sværd og ild, tilintetgjorde byen, munkene og det øvrige folk med drab og fangenskab, hærgede alle klostre samt alle bebyggelser langs Seinens bredder eller lod dem skrækslagne tilbage efter at have ladet sig give mange penge af dem…\nHarald, som med de andre danske sørøvere i en del år til egen fordel havde påført Frisland og andre kristnede kystegne så mange ulykker til besvær for hans fader, gav han for denne fortjeneste Walcheren og nogle nærliggende bebyggelser til len. Det er i sandhed en handling, som fortjener afsky, at de, som havde påført de kristne ondt, blev sat til ledelse af kristne lande og folk for Kristi kirke, så at forfølgerne af den kristne tro blev herrer over kristne og at kristne folk måtte tjene afgudsbilleder.\nPå den tid ankom pludselig ved daggry en normannisk flåde til handelspladsen Quentovic, hærgede frygteligt og lagde alt øde der, idet de dræbte og fangede mennesker uanset køn, så at de ikke efterlod andet i byen end de bygninger, som blev købt fri med penge. Også mauriske sørøvere, som ad floden Rhône nåede til Arles, ødelagde alt i egnen og trak sig derefter ustraffet bort med byttebelæssede skibe…\n… Normanniske sørøvere kom til byen Nantes. Efter at de havde dræbt biskoppen, mange gejstlige og lægfolk af begge køn og plyndret byen, drog de til egne i det nedre Aquitanien for at hærge. Til sidst gik de i land på en ø og besluttede, efter at de fra fastlandet havde overført huse, at gå i vinterlejr åbenbart i en varig bosættelse…\nVinteren var meget streng. Normannerne trængte i marts måned op ad Seinen frem til Paris ødelæggende alt langs begge bredder og uden at møde ringeste modstand. Karl rustede sig til kamp mod dem, men da han forudså, at han umuligt kunne sejre, holdt han dem gennem nogle overenskomster og ved at udlevere dem en gave på tusind pund sølv fra videre fremrykning og fik dem til at trække sig tilbage…\nDen 29. december stødte en afdeling af de i Loire boende normanner undervejs på rov til Neustrien på de tre grever Gauzfrid, Heriveus og Rorig. I denne kamp faldt Rorig, Gauzfrids broder, og normannerne vendte efter at have mistet mange af deres folk på flugt tilbage til deres skibe. Rodulf, kong Karls onkel, døde af en galdelidelse. Normannerne sejlede op ad Seinefloden og kom til borgen Melun. Karls styrker fulgte efter på begge flodbredder, og efter at disse normanner havde forladt deres skibe, gik de mod den hærstyrke, som syntes den største og stærkeste, og hvis førere var Rotbert og Odo, drev den uden kamp på flugt og vendte med byttelastede skibe tilbage til deres fæller. Karl kom overens med disse normanner om en betaling til dem af fire tusinde pund sølv og lagde for at kunne yde den tribut en skat på sit rige. For hver fri gård skulle inddrives seks denarer, fra en fæstegård tre, tillige tiende af alt det, som handelsmænd så ud til at eje; men også på de gejstlige blev, alt efter hvad hver enkelt ejede, lagt en afgift, og fra alle franker ledingsafgiften inddraget. Dernæst blev hver gård, fri som ufri, pålignet endnu en denar, og endelig blev det pålagt enhver af rigets stormænd, alt efter hvad han sad inde med af len, af to gange at yde et bidrag både i penge og i vin for fuldt at kunne erlægge den sum, som man var kommet overens om at betale til disse normanner. Desuden blev også de af normannerne hærtagne slaver, som var flygtede fra dem efter den indgåede overenskomst, enten udleveret eller løskøbte på de af normannerne stillede vilkår, og hvis en normanner var dræbt, så blev den bod udbetalt, som de krævede for ham…\nI juni forlød normannerne øen ved St. Denis og sejlede ned ad Seinen til et sted, der var egnet til istandsættelse af deres skibe og til bygning af nye; de ventede også der på tributtens udbetaling. Karl drog med sin hær til Pîtres og medførte arbejdere og kærrer til fuldførelse af de virker, der skulle hindre normannerne i atter at sejle op ad floden.\n Rouen: by i Normandiet i det nordvestlige Frankrig.\n Kanalen: Den Engelske Kanal.\n Harald Klak (død efter 841) var dansk konge 812-13 og 819-27. Han blev fordrevet fra Danmark i 827, hvorefter han tog til Frisland og sluttede sig til den frankiske kejser Lothars oprør mod faderen Ludvig den Fromme. Som tak for denne indsats fik Harald Klak i 841 øen Walcheren i Nederlandene i len, et område der nu er en halvø.\n Frisland: kystegnene i det nuværende Holland og Vesttyskland.\n Det vil sige kejser Lothars far kejser Ludvig den Fromme (778-840).\n Kejser Lothar (795-855).\n Walcheren: oprindeligt en ø i Nederlandene, men er nu en halvø.\n Normannere: begrebet for nordiske vikinger der etablerede sig i den nordlige del af Frankrig.\n Quentovic: beliggende i det nordvestlige Frankrig ved den nuværende by Montreuil-sur-Mer.\n Det vil sige arabiske sørøvere.\n Arles: by ved Rhône-deltaet i Sydfrankrig.\n Aquitanien: område ved det middelalderlige Frankrigs atlanterhavskyst, der strakte sig syd for Loire til den spansk-franske grænse.\n Karl den Skaldede (823-877) var konge af Vestfranken og romersk kejser fra 875.\n Neustrien: et af arvelodderne da Frankerriget blev delt. Området omfattede dele af Aquitanien og svarede i store træk til nutidens Frankrig.\n Melun: ca. 40 km. sydøst for Paris\n Denar: oprindeligt romersk sølvmønt; i middelalderen hovedmønten i europæisk valuta.\n Fæstebonden var ikke fri og selvejende, men lejede jorden og gården af jordejeren.\n Tiende: betyder her en afgift på 1/10.\n Ledingsafgift: afgift til krigstjeneste.\n St. Denis: beliggende ved Paris.\n Pîtres: i det nordlige Frankrig i det nuværende Normandiet.\nTogter og bosættelser: formål og baggrund\nKilder til vikingetiden\nKernestof Danmarks tilblivelse Kirke og religion vikingetiden vikingetogter\nKlostret i St. Bertin i Frankrig\nAlbrechtsen, Erling: Vikingerne i Franken (1976), s.23ff.


Nyt museumsprogram med gru og gækkebreve\nFå mere at vide - Opdateret 27. maj kl. 11:11\nBåde det dystre og det hyggelige er på programmet, når Museum Østjylland nu tager hul på et nyt år med masser af museumsoplevelser. Dyk ned i stenalderens shamanisme, oplev spændende foredrag om heksejagter, sabotage og skibsforlis eller hyg dig sammen med ungerne, når der er gratis ferieaktiviteter i vinter- og påskeferierne. I Ebeltoft byder foråret på de første kig ind i den renoverede Maltfabrik, der skal rumme kulturinstitutionen BMA, der kombinerer bibliotek, museum og arkiv.\nSå er det lige om lidt, at den renoverede Maltfabrik med bibliotek, museum og arkiv (BMA) åbner for publikum. I foråret tager Museum Østjylland forskud på glæderne og inviterer til åbent hus, stillelæsning og steampunk for børn og barnlige voksne! Se hele museumsprogrammet januar – april på museumoj.dk Fotokilde: BMA Maltfabrikken\nNy særudstilling i Kulturhuset i foråret er Bjørneklanens Ø, der handler om Djurslands vilde stenalder. Her kan du dykke ned i den 5.000 år gamle historie om stenaldermenneskenes liv med fremmedartede skikke og mystiske ritualer på en hellig ø på Djursland.\nUdforsk udstillingen på egen hånd eller hop på en omvisning med arkæologen eller konservatoren, der fortæller om shamanistiske ritualer og flotte fund.\nSe vores nye museumsprogram januar – april 2020 fra Museum Østjylland i Randers, Grenaa og Ebeltoft her.\nFeriesjov for børnene\nMange af museets gæster er børn, og dem er der naturligvis også tænkt på i det nye museumsprogram. Snart rammer vinterferien, og her står den på workshops med jagtamuletter, oldtidssmykker og gækkebreve. Gå også på påskeæggejagt eller prøv at smede på den gammeldags måde. Særudstillingen Bjørneklanens Ø er rammen om en familievenlig omvisning, hvor store og små inviteres på en sanselige rejse ind i stenalderens univers med bjørnekranier, shamaner og trommens kraft.\nOplev også teaterfortællingen, hvordan ånder bliver gjort levende i den forunderlige fortælling om Skeletkvinden.\nForedrag om sabotage og heksejagt\nDe klassiske og altid populære museumsforedrag er naturligvis en vigtig del af det nye program. Fra januar til og med april kan du i museets foredragsrække komme tæt på historier blandt andet om jernbanesabotagen i Langå under 2. verdenskrig. Hør også om fortidens uundværlige husmoderafløsere, der holdt børnene rene og faderen mæt, når husets mor og kone var syg eller lå i barselssengen.\nLæg også ører til grufulde fortællinger om heksejagt, tortur og trolddom på Djursland i 1700-tallet eller oplev et foredrag om skibsforlis og strandinger gennem tiden ved Djurslands klinter.\nFørste ryk ind i Maltfabrikken\nI løbet af 2020 åbner den renoverede Maltfabrik i Ebeltoft, og allerede i februar og marts inviteres du til åbent hus i de historiske lokaler. Vær også med, når der er stillelæsning i BMA med formidabel udsigt over Ebeltoft Vig og lidt godt i glassene.\nOg så rykker rollespillere ind i de rå fabrikslokaler i vinterferien. Børn og barnlige sjæle inviteres til at være med, når rollespillerne blander tandhjul og maskiner i et fantasifuldt og mystisk steampunk-univers!\nFor mere information kontakt souschef Karen Dubery på 5150 9611 eller på kd@museumoj.dk


Samarbejde om elevernes læring og trivsel En guide til at styrke samarbejdet mellem forvaltning og skoleledelse - PDF\nDownload "Samarbejde om elevernes læring og trivsel En guide til at styrke samarbejdet mellem forvaltning og skoleledelse"\n1 Samarbejde om elevernes læring og trivsel En guide til at styrke samarbejdet mellem forvaltning og skoleledelse\n2 Indhold 3 Hvorfor denne guide? 4 Data bedre data frem for mere data 7 SKOLE Sparring en mere tydelig relation 8 Indsatser bedre prioritering og beslutning Hvis du vil vide mere Samarbejde om elevernes læring og trivsel 2017 Danmarks Evalueringsinstitut Citat med kildeangivelse er tilladt Design: BGRAPHIC Illustration: BGRAPHIC Tryk: Rosendahls ISBN: (www) ISBN:\n3 Hvorfor denne guide? Samarbejdet mellem forvaltning og skoleledelse har stor betydning for arbejdet med elevernes læring og trivsel. Ikke mindst fordi forvaltningerne i landets kommuner har en dobbelt opgave, som både handler om at understøtte skolerne i deres arbejde og om at følge op på drift og udvikling. Samarbejdets indhold og form afgør, om forvaltninger og skoleledelser får fokuseret på det væsentlige og får implementeret og fulgt op på de vigtigste indsatser. Danmarks Evalueringsinstitut (EVA) har undersøgt, hvordan samarbejdet mellem forvaltning og skoleledelse foregår hvad der virker, og hvor udfordringerne opstår. Denne guide giver indblik i de centrale indsigter og udfordringer, samt formidler EVA s anbefalinger til, hvordan samarbejdet kan styrkes. Guiden er henvendt til jer som forvaltning, da jeres dobbelte rolle som både understøtter og opfølger, giver jer en særlig mulighed for at sikre, at skoleledelsens faglige viden og indsigt bliver bragt i spil og at I i fællesskab får prioriteret og besluttet de indsatser, der gør størst mulig positiv forskel for elevernes læring og trivsel. Samarbejdets tre elementer Samarbejdet mellem forvaltning og skoleledelse omkring elevernes læring og trivsel, er baseret på tre helt centrale elementer. Det drejer sig om: 1. Data Selve grundlaget for samarbejdet den viden, som forvaltning og skoleledelse er enige om at tage afsæt i. 2. Sparring Formen på samarbejdet den måde, I som forvaltning og skoleledelse forholder jer til hinanden på. 3. Indsatser De konsekvenser eller resultater, som samarbejdet kan have og som handler om prioriteringen af, hvordan det konkrete arbejde med elevernes læring og trivsel foregår. Guiden formidler de væsentlige indsigter fra undersøgelsen og giver indblik i de typiske udfordringer, der er forbundet med de tre elementer. Desuden får I konkrete bud bud på, hvordan I kan håndtere udfordringerne og styrke samarbejdet med skoleledelserne. 3\n4 1 Data bedre data frem for mere data Indsigt Forvaltningernes dialog med skoleledelserne er i stigende grad baseret på data. Om fx elevernes afgangsresultater, fravær, trivsel eller lignende. Overordnet oplever både forvaltning og skoleledelse, at data inddrages ud fra en løbende vurdering af, hvornår det er relevant, og at en dialog med afsæt i data giver bedre forståelse af praksis og styrker dialogen med det politiske niveau. Udfordring Forvaltning og skoleledelse kan have svært ved at få skabt mening omkring arbejdet med data. I nogle tilfælde reduceres arbejdet med data til en samtale om resultater, og dialogen kan her få en overfladisk karakter. Der er for lidt opmærksomhed på, hvad der ligger bag resultaterne, hvilket gør det svært at koble arbejdet med data til den pædagogiske praksis. Skal det ske, kræver det en skarp prioritering af hvilke data, man vil analysere, og indimellem opfølgende analyser eller interviews. Der er sjældent brug for mere data, men derimod er der ofte brug for bedre data, som kan støtte op om analysen af, hvad resultaterne er udtryk for, og hvilke konsekvenser, der skal drages af dem i forhold til arbejdet med elevernes læring og trivsel. 4\n5 Data bedre data frem for mere data Sådan styrker I arbejdet med data Som forvaltning kan I bidrage til at skabe mening omkring arbejdet med data. Inden næste møde med skoleledelsen, hvor I planlægger at arbejde med data, stil jer selv følgende spørgsmål: 1. Har vi på forhånd prioriteret og aftalt med skoleledelsen, hvilke data, der er vigtige at diskutere? I kan ikke nå at behandle alle data lige grundigt. Når I på forhånd har aftalt, hvilke resultater, der er vigtige at dykke ned i, har skoleledelsen bedre mulighed for at forberede sig og på den måde bidrage til en mere kvalificeret dialog om elevernes læring og trivsel. Brug generelt mindre tid på at tale om resultater og mere tid på at forklare dem. Indimellem kan der være brug for at supplere resultater, baseret på kvantitative data som fx nationale tests eller trivselsmålinger, med kvalitative data, som kan bidrage til at kaste lys over, hvad der ligger bag resultaterne. 2. Har vi lagt op til en reflekteret samtale om, hvorfor data ser ud som de gør? Arbejdet med data giver først værdi, når det bliver koblet til udviklingen af den pædagogiske praksis. Derfor er det vigtigt at formidle til skoleledelsen, at I ikke ser gennemgangen af resultater som en tjekliste, men som en mulighed for på et kvalificeret vidensgrundlag at diskutere skolens pædagogiske praksis og en måde at gøre begge parter klogere på, hvilke indsatser, der kan understøtte en positiv udvikling. 3. Har skoleledelsen eksplicit fået mandat til også at prioritere, hvilke data, de vil fremhæve? Arbejdet med og udvælgelsen af data giver skoleledelsen ejerskab til og mulighed for at sætte retning i forhold til de beslutninger, der foretages om elevernes læring og trivsel. Som forvaltning kan I bidrage til, at skoleledelsens faglige viden og indsigt bliver bragt i spil på et kvalificeret og dataunderbygget grundlag, og sikre, at den relevante viden bliver bragt videre til det politiske niveau. Test 7 SKOLE Observationsnoter Jeg synes faktisk, at det er virkelig, virkelig, virkelig fedt, at vi har alle de der data, som vi kan lede på baggrund af. Så det svære er måske i virkeligheden på mit niveau at få skåret væsentligt fra uvæsentligt. Forvaltningsledelse 5\n6 2 Sparring en mere tydelig relation Indsigt Som forvaltning har I en dobbeltrolle i forhold til skoleledelsen. På den ene side er I en sparringspartner, der hjælper og støtter skolerne i deres udvikling, på den anden side har I en opfølgende rolle, som handler om at sikre kvaliteten i skolernes arbejde med den pædagogiske kerneopgave. Overordnet oplever skoleledelserne, at det er let at komme i kontakt med forvaltningen, og at de har et godt udbytte af den sparring, de får. De oplever, at I står sammen om opgaveløsningen, og at forvaltningen udgør en form for sikkerhedsnet. Udfordring Men den indbyggede hierarkiske relation mellem forvaltning og skoleledelse gør, at det kan være svært for skoleledelsen at tage hul på at diskutere vanskelige problemstillinger omkring elevernes læring og trivsel. Den hierarkiske relation er iboende og har indflydelse på relationen, uanset hvor meget forvaltningen forsøger at adskille de to roller ved fx at dedikere et møde til sparring og et til opfølgning. Bevidstheden om det asymmetriske forhold fylder væsentligt mere for skoleledelserne end for forvaltningerne. Nogle skoleledere beskriver et statusmøde med forvaltningen som en eksamenssituation. Andre kalder det for et møde med chefen og fortæller, at de derfor nøje overvejer, hvilke konkrete udfordringer, de vælger at tage op. Det kan i sidste ende betyde, at skoleledelsen ikke får den sparring, de har brug for. 6\n7 Sparring en mere tydelig relation Sådan styrker I sparringen med skoleledelserne Som forvaltning kan I gøre formålet med samarbejdet og rollefordelingen mere tydelig. Hermed styrker I tilliden i relationen og øger sandsynligheden for, at I også får talt om de vanskelige ting. Stil jer selv følgende spørgsmål: 1. Er vi åbne omkring formålet med samarbejdet? I kraft af jeres opfølgende rolle vil der altid være et element af vurdering i jeres samarbejde. Uanset om I nævner det eksplicit eller ej. I kan derfor ikke være en ligeværdig sparringspartner den ene dag og en opfølgende instans den næste. Men I kan være tydelige omkring, hvordan vurderings- og opfølgningselementet er med til at understøtte skolernes arbejde med kerneopgaven. 2. Er vi eksplicitte omkring, at vi forventer en dialog frem for opremsning af resultater? Som forvaltning skal I gøre det klart, at dialogen med jer ikke handler om at fremvise gode resultater. Den handler i stedet om at få bragt skoleledelsens faglige viden og indsigt i spil, så I får sat ord på de relevante problemstillinger, og får fulgt op på det, der er svært. 3. Har vi formuleret klart, hvad det betyder, at vi som forvaltning er et bindeled mellem skoleledelse og politikere? Som forvaltning leder I opad til politikerne, og de resultater og udviklingsprocesser I diskuterer med skoleledelserne, vil have indflydelse på jeres dialog med det politiske niveau. Så meget desto mere er det vigtigt, at I med skoleledelserne får talt om det, der er væsentligt, i forhold til både på kort og længere sigt at styrke elevernes læring og trivsel. Det skal stå helt klart, også for skoleledelserne. SKOLE SPAR- RING OP- FØLG- NING Jeg tænker altid meget over, hvad jeg siger, når jeg er sammen med min leder, det gør jeg. Også selvom vi kan være joviale sammen og hygge os, så vil der altid være det der asymmetriske ledelsesforhold. Skoleleder 7\n8 3 Indsatser bedre prioritering og beslutning Indsigt I samarbejdet er der stort fokus på at prioritere og beslutte forskellige indsatser, der skal styrke arbejdet med elevernes læring og trivsel. Samarbejdet foregår i forskellige fora som fx på statusmøder med den enkelte skole, eller på fællesmøder med flere skoler og tager typisk udgangspunkt i mål, der er fastsat politisk, nationalt eller kommunalt, eller helt lokalt på den enkelte skole. Skoleledelsen oplever generelt, at de har råderum til at sætte et lokalt præg inden for de definerede indsatsområder. Udfordring Det er vanskeligt at balancere arbejdet med indsatser. Skoleområdet er kendetegnet ved en stor udviklingsiver. Det hænger sammen med et ønske om at skabe gode skoler, men er også et udtryk for manglende opmærksomhed på den tid, det tager at implementere og arbejde med nye pædagogiske tiltag, og for et oplagt behov for gennem indsatserne at signalere handling - både opadtil og udadtil. Desuden fylder arbejdet med at prioritere og rydde op i de eksisterende indsatser for lidt. Det presser skolerne og gør det i sidste ende vanskeligt at sikre ordentlig kvalitet i arbejdet med indsatserne. 8\n9 Indsatser bedre prioritering og beslutning Sådan styrker I prioriteringen af indsatser Som forvaltning er I både med til at udvikle indsatser og følge op, og har derfor et centralt ansvar for at sikre, at jeres indsatser er relevante i forhold til at styrke elevernes læring og trivsel. Stil jer selv følgende spørgsmål: 1. Har vi lavet en analyse af, hvilke ressourcer, der er til rådighed for at implementere en indsats, inden vi sætter den i gang? Med ressourcer menes både økonomiske, timemæssige ressourcer og det overskud, der er blandt medarbejderne eller ledelsen. Hvis de tilstrækkelige ressourcer ikke er tilstede, er der stor risiko for, at arbejdet med indsatsen ikke får den nødvendige kvalitet. Tiden til implementering bliver typisk undervurderet af både politikere, forvaltning og skoleledelse. 2. Har vi afsat tid til at diskutere med skoleledelsen, om der er indsatser, der skal lukkes ned? Det er lettere at starte nyt op end at lukke gammelt ned. Som forvaltning har I et ansvar for at få sat eksisterende indsatser på dagsordenen og inddrage skoleledelsens faglige viden og indsigt, så I kan få evalueret og vurderet, om en indsats skal lukkes ned eller fortsætte, og i givet fald i hvilken form. 3. Er prioriteringen af indsatser afstemt med det politiske kommunale niveau? Initiativet til nye indsatser kan fx komme fra det politiske niveau. Som forvaltning er I i dialog med både politikere og skoler og har til opgave at bygge bro mellem politiske ønsker og skolens realiteter. Det kræver klar kommunikation om, hvorfor indsatser skal prioriteres eller det modsatte begge veje Problemet er, at hver gang, vi er færdige med noget udvikling, så bliver det til drift. Vi får mere og mere drift. Der bliver ikke taget noget ud. Skoleleder 9\n10 SKOLE Samarbejde om elevernes læring og trivsel Hvis du vil vide mere Hent udgivelse Denne guide er baseret på undersøgelsen Samarbejdet mellem forvaltning og skoleledelse om elevernes læring og trivsel. Samarbejdet mellem forvaltning og skoleledelse om elevernes læring og trivsel Både guide og undersøgelse kan downloades på Om datagrundlaget Undersøgelsen har fokus på forvaltningen og skoleledelsens samarbejde om den pædagogiske kerneopgave vedrørende elevernes læring og trivsel. Undersøgelsen går tæt på organiseringen og den konkrete praksis i forbindelse med samarbejdet. Undersøgelsen bygger på et kvalitativt datamateriale, som består af observationer og interview fra tre kommuner, som er udvalgt på baggrund af telefoninterview med medarbejdere i forvaltningen. I forbindelse med udvælgelsen er der lagt vægt på, at de kommunale forvaltninger særligt tydeligt har kunnet beskrive det eksisterende samarbejde. Derudover er kommunerne udvalgt, så der er en spredning på kommunestørrelse med hensyn til antallet af skoler og elever i kommunen. 10\n11 Sagt i undersøgelsen Om data Så når skolelederen sad og forholdt sig til sine egne data, og det ikke var os, som havde sagt, hvor hun skulle kigge, men hun i stedet efterspurgte, hvilke data hun kunne få, som kunne være med til at belyse det her, så gik hun meget tættere på analysen. Så blev det en meget mere bred analyse af problematikken ved hjælp af forskellige data. Forvaltningsledelse Om indsatser Jeg synes, at der var mange tiltag. Alt afhængigt af om medarbejderne var delt ud i forhold til indsatserne, så kunne man forestille sig medarbejderne tænke hvordan skal jeg nogensinde nå alt dette ved siden af min daglige drift nede i klasselokalet?. Mange af punkterne var udviklingstiltag, og hvis de skal udvikle så mange ting, så er spørgsmålet, om de fordyber sig godt nok, og om det bliver implementeret godt nok. Vi risikerer, at det bliver en døgnflue, der bare forsvinder og ikke bliver til en ordentlig indsats. Forvaltningsledelse Om sparring Jeg kan faktisk godt lide, når de stiller de der spørgsmål, hvor man lige skal tænke sig om, det synes jeg, er det bedste hvor de formår at gå ind og forstyrre mig, altså stille nogle modspørgsmål til det, vi faktisk sidder og siger. Det får jeg noget ud af, når jeg går derfra. [ ] Jeg får rent faktisk noget med tilbage, som jeg skal hjem og tænke lidt over. Skoleleder\n12 Danmarks Evalueringsinstitut (EVA) gør uddannelse og dagtilbud bedre. Vi leverer viden, der bruges på alle niveauer fra institutioner og skoler til kommuner og ministerier. DANMARKS EVALUERINGSINSTITUT T E H\nEvaluering af læringsvejlederordning i Halsnæs Kommune\nSagsnr.: 00.00.00-240-17 Dato: 08-11-2017 Titel: Evaluering af læringsvejlederordningen Sagsbehandler: Helene Hedegaard Evaluering af læringsvejlederordning i Halsnæs Kommune Læsevejledning I følgende


Persienner | Produceret efter dine mål | Stort udvalg | Kirsch\nPersienner – effektiv og praktisk\nPersienner har opnået deres popularitet ved at være den mest effektive form for solafskærmning, mens de stadig giver dig mange forskellige design muligheder. Persienner er også den gardintype, der er den mest praktiske. Derfor er det ofte et foretrukket valg på kontorer og badeværelser.\nVi tilbyder persienner, pt kun i aluminium, i forskellige smukke mønstre og enkelte med de flotteste perforeringer. Det giver et utroligt flot spil i vinduet.\nDu kan vælge at gå ned og bestille dine gardiner hos den nærmeste Kirsch-forhandler, som kan bestille gardinerne for dig. Du kan også vælge at få besøg af vores gardinbus, der kommer hjem til dig og fremviser prøver, gardintyper samt rådgiver om, hvad der passer til netop dit hjem. Konsulenten måler samtidig op til dine gardiner – ganske gratis. Du kan vælge selv at montere dine nye gardiner, eller bestille dine gardiner med montering. Bestiller du med montering, kommer vores professionelle samarbejdspartner ud og monterer gardinerne for dig. Nemmere bliver det ikke!\nSøger du en forhandler?\nVi findes i hele landet.


Ursula Nistrup: Klangsøjler - kunsten.nu - Online magasin og kalender for billedkunst\n11 mar 201728 maj 2017\nAnbefalet undet Det skal du se! uge 10\nKoncert, performance og vinyludgivelse\nI forbindelse med Klangsøjler har Nistrup, i samarbejde med musiker Cæcilie Trier, produceret en vinylplade med titlen VITTHALA (den indiske måde at stave templets navn på) indeholdende et lydunivers komponeret af optagelser af søjlerne. Hertil har Nistrup skrevet en fiktiv fortælling om en kvinde, en duft og porcelænets bearbejdningsprocesser, som bliver sunget af kontratenoren Morten Grove Frandsen. Udgivelsen foregår på finissagen, hvor man også vil kunne opleve en musikalsk performance, hvor søjlerne aktiveres af Morten Grove Frandsen, som synger The Scent of last Dance. Den 23. april danner Klangsøjler desuden rammerne omkring en koncert med Christian Windfeld og Anders Ørbæk, som sammen går under navnet Kolonihaven. Arrangementerne finder sted i forbindelse med Klangfestivalen og i samarbejde med SNYK og G(((o))ng Tomorrow.\nUrsula Nistrup – en kunstnerpraksis om lyd\nNistrups praksis er funderet i en konceptuel post-studio tradition for installation i et transdisciplinært felt mellem arkitektur, artefakter og lyd. Hun arbejder med at udvide det skulpturelle værkbegreb og undersøger nye æstetiske erfaringer og erkendelser af performativ karakter. Selv kalder hun sin metode for ”akustisk udforskning”, hvor lyd bliver et redskab i undersøgelser af og eksperimenter med materialers potentiale, ofte med et antropologisk eller mytologisk udgangspunkt. En stor del af Ursula Nistrups arbejde udspringer af en interesse for lyd. For Nistrup selv er lyd menneskets mest sanselige dimension og har evnen til at skabe verdener, intime forestillinger og udvidede rum.\nOm Klangsøjler siger Nistrup: ”Projektet ligger i forlængelse af min generelle ambition om at udvikle, hvad jeg kalder ”performative skulpturer”, men også som et bud på en fornyet interesse for musik, fortællinger og håndværk som et spekulativt sprog. Ved at bruge lyd som formgivende princip ønsker jeg at arbejde med skulpturens potentiale som skaber af på en gang distinkte og åbne rum, snarere end blot at være en genstand i rummet. Der er tale om skulpturer, som i samspil med publikum performer live. De udfolder en arkitektonisk tilstedeværelse for fintunet sansning og transcenderende refleksion i en tidslig proces”.\nInstallatoriske storskalaværker i underetagen\nKlangsøjler er en del af udstillingsprogrammet for Den Frie Udstillingsbygnings underetage, som præsenteres uafhængigt af det øvrige udstillingsprogram. Her viser vi markante installatoriske storskalaværker af enkelte kunstnere med udpluk både fra den danske og internationale samtidskunstscene lige nu. Med fokus på totaloplevelser og nysgerrighedspirrende værker er det vores ønske at give vores trofaste kunstinteresserede gæster og vores helt nye publikum en oplevelse, som manifesterer sig og kan mærkes længe efter besøget.\n'Ursula Nistrup: Klangsøjler'